FAQs

|  |
| --- |
| **About MQA** |
| **1) Apakah perbezaan antara akreditasi di bawah Lembaga Akreditasi Negara (LAN) dan akreditasi di bawah Agensi Kelayakan Malaysia (MQA)?**  Proses akreditasi LAN dan MQA berbeza dari aspek pematuhan Kerangka  Kelayakan Malaysia (MQF). Akreditasi oleh MQA mensyaratkan setiap program yang dinilai mematuhi MQF. Aspek ini tidak diambil kira semasa LAN kerana pada waktu itu MQF belum diperkenalkan. Untuk maklumat lanjut mengenai MQF, sila klik di sini.  **2) Bagaimana akreditasi MQA dapat memastikan pematuhan MQF?**  Akreditasi MQA dapat memastikan program pengajian tinggi yang ditawarkan di Malaysia mematuhi MQF melalui semakan sembilan aspek utama proses pengajaran dan pembelajaran di Pemberi Pengajian Tinggi (PPT). Sembilan proses ini diterangkan dengan lebih lanjut dalam dokumen-dokumen jaminan kualiti berikut:  COPPA (https://www2.mqa.gov.my/qad/v2/bm/copnew.cfm)  COPIA (https://www2.mqa.gov.my/qad/v2/bm/copnew.cfm)  Standard Program (https://www2.mqa.gov.my/qad/v2/bm/stdnew.cfm)  Garis Panduan Amalan Baik (https://www2.mqa.gov.my/qad/v2/bm/ggpnew.cfm)  **3) Adakah sistem akreditasi MQA merupakan penilaian one off atau berterusan?**  Sistem akreditasi MQA adalah merupakan satu proses berterusan yang melibatkan tiga fasa penilaian berikut:   1. Proses pertama dikenali sebagai akreditasi sementara yang dilaksanakan sebelum sesuatu program di tawarkan. Ia dinilai berdasarkan kemantapan kurikulum yang dibangunkan dan perancangan pengendalian program. Ia disifatkan sebagai candidancy evaluation; 2. Proses kedua adalah akreditasi penuh yang dijalankan apabila cohort pertama pelajar berada di tahun atau semester akhir pengajian. Proses ini dilaksanakan bagi menyemak pematuhan MQF dan standard-standard pendidikan yang ditetapkan berdasarkan kepada bukti-bukti pengendalian sebenar program; 3. Proses ketiga pula adalah audit pematuhan akreditasi yang dilaksanakan sekurang-kurangnya sekali dalam tempoh lima tahun (bergantung kepada keperluan bidang pengajian selagi mana program tersebut mengekalkan akreditasinya).   Untuk maklumat lanjut mengenai proses akreditasi, sila rujuk (http://www2.mqa.gov.my/QAD/garispanduan/COPPA/Kod%20Amalan%20Akreditasi.pdf)  **4) Apakah perbezaan di antara kelulusan Kementerian Pengajian Tinggi (KPM) dengan Akreditasi MQA?**  Pada prinsipnya, pihak KPM mempertimbangkan kelulusan sesuatu pengajian berdasarkan pengesahan kualiti yang dilaksanakan oleh MQA melalui proses akreditasi.  Akreditasi sementara diambil kira oleh KPM bagi mempertimbangkan permohonan kelulusan daripada Pemberi Pengajian Tinggi (PPT) untuk menawarkan program baru.  Akreditasi dan pengekalan status akreditasi merupakan salah satu syarat bagi PPT memperbaharui kelulusan program daripada KPM.  Dalam waktu yang sama, pertimbangan KPM terhadap permohonan kelulusan program berkenaan turut mengambil kira syarat-syarat lain yang ditetapkan di bawah Akta IPTS 555.  **5) Siapakah yang terlibat di dalam penilaian Akreditasi MQA dan siapakah yang mengesahkan hasil penilaian tersebut?**  Bagi memenuhi standard antarabangsa, penilaian MQA melibatkan panel pakar dalam bidang program pengajian. Laporan yang disediakan oleh panel pakar akan diselaras oleh seorang pengerusi panel. Laporan yang telah dimuktamadkan kemudiannya akan dibentangkan di Mesyuarat Jawatankuasa Akreditasi (MJA) untuk memuktamadkan keputusan akreditasi.  Penilaian akreditasi bagi program professional adalah dijalankan oleh badan professional yang berkenaan.  **6) Sekiranya permohonan Akreditasi ditolak, bolehkah rayuan dibuat?**  Boleh. PPT boleh membuat rayuan secara bertulis kepada YB Menteri Pengajian Tinggi dalam tempoh 30 hari dari tarikh surat keputusan akreditasi diterima.  Bagi program profesional pula, PPT boleh membuat rayuan secara bertulis kepada Jawatankuasa Rayuan dalam tempoh 30 hari dari tarikh surat keputusan akreditasi diterima.  **7) Bagaimana hendak menyemak senarai program pengajian yang telah mendapat Akreditasi MQA?**  Semakan program pengajian yang telah diakredit MQA boleh dibuat secara atas talian di Daftar Kelayakan Malaysia (Malaysian Qualifications Register, MQR).  Semakan boleh dirujuk di <http://www2.mqa.gov.my/mqr/>  **8) Berapa lamakah tempoh sah laku Akreditasi MQA?**  Tempoh sah laku bagi program pengajian dan kelayakan yang diakredit di bawah Akta MQA 2007 (berkuat kuasa pada 1 November 2007) adalah bersifat "berterusan" (perpetual) bermula daripada tarikh program tersebut diakredit.  Sekiranya akreditasi sesuatu program ditarik balik, tarikh penamatan akan dinyatakan dalam MQR. Tempoh sah laku bagi program profesional adalah ditentukan oleh badan profesional yang berkenaan.  **9) Apakah perbezaan antara Akreditasi dan Pengiktirafan?**  Akreditasi merupakan satu bentuk pengesahan kualiti terhadap sesuatu program pengajian berdasarkan kepada standard-standard akademik.  Pengikitirafan pula bermaksud penerimaan satu-satu kelayakan oleh pihak-pihak tertentu bagi tujuan tertentu. Tujuan ini boleh dalam bentuk pengambilan pekerja, pemberian bantuan-bantuan pendidikan, peluang melanjutkan pengajian, amalan professional dan sebagainya. Adalah menjadi kelaziman akreditasi MQA menjadi salah satu perkara yang diambil kira oleh pihak-pihak ini. Contoh-contoh pengiktirafan dengan tujuan khusus adalah seperti berikut:   1. Pengiktirafan bagi menyertai perkhidmatan awam oleh Jabatan Perkhidmatan Awam (JPA) 2. Pengekalan kelulusan terhadap program oleh Kementerian Pengajian Tinggi (KPM) 3. Peluang mendapatkan pinjaman pengajian yang dikendalikan oleh Perbadanan Tabung Pendidikan Tinggi Nasional (PTPTN)  **10) Adakah pihak MQA menjalankan penilaian ke atas Pemberi Pengajian Tinggi (PPT) di luar negara?**   Operasi penilaian akreditasi MQA masih tertumpu kepada program pengajian di Malaysia. Kebanyakan negara telah mempunyai badan-badan jaminan kualiti mereka sendiri dan sebarang maklumat berkaitan kualiti pengajian tinggi negara terbabit boleh dirujuk kepada badan-badan ini.  **11) Apakah yang terjadi kepada Akreditasi yang diberikan semasa LAN?**  **Program yang telah mendapat Akreditasi di bawah LAN adalah terpakai dalam beberapa keadaan berikut:**   1. Program-program yang ditawarkan masih berstatus akreditasi sehingga tamat tempoh sah laku yang ditetapkan. 2. Graduan-graduan yang dikeluarkan dalam tempoh sah laku akreditasi tersebut dianggap sebagai graduan akreditasi walaupun kemudiannya program tersebut tidak lagi dijalankan atau akreditasinya telah tamat.   **12) Apakah kepentingan akreditasi MQA?**   1. Untuk tujuan pembaharuan kelulusan pengendalian program 2. Pengiktirafan Perkhidmatan Awam 3. Dijamin kualiti program pengajian  **13) Apakah kepentingan Akreditasi Sementara?** 4. Memastikan sama ada sesuatu program itu telah menepati keperluan kualiti minimum sebelum dianugerahkan Akreditasi Penuh 5. Untuk melayakkan sesuatu program mendapat kelulusan pengendalian program dari Jabatan Pendidikan Tinggi (JPT) sebelum boleh ditawarkan kepada pelajar 6. Tajaan pendidikan   **14) Apakah faedah akreditasi kepada pelajar?**   1. Pengiktirafan oleh Jabatan Perkhidmatan Awam bagi tujuan pelantikan pertama sektor awam 2. Pengiktirafan oleh badan profesional bagi tujuan amalan profesional 3. Pembiayaan pengajian oleh badan-badan penaja seperti PTPTN/MARA 4. Melanjutkan pengajian ke peringkat lebih tinggi 5. Memudahkan pemindahan kredit 6. Pengeluaran KWSP/PERKESO   **15) Kenapa ada dua akreditasi (akreditasi sementara dan akreditasi penuh)?**  Terdapat dua peringkat penilaian dalam jaminan kualiti ini iaitu:  Akreditasi Sementara - merupakan satu aktiviti penilaian untuk memastikan sama ada sesuatu program itu telah menepati keperluan kualiti minimum sebelum dianugerahkan Akreditasi Penuh.  Akreditasi Penuh - merupakan satu aktiviti penilaian untuk memastikan bahawa kegiatan pengajaran, pembelajaran dan semua aktiviti lain yang berkaitan dengan sesuatu program yang ditawarkan oleh sesebuah Pemberi Pendidikan Tinggi (PPT) telah menepati standard kualiti dan mematuhi Kerangka Kelayakan Malaysia.  **16) Apa implikasi kepada pelajar sekiranya program ditolak Akreditasi Penuh atau program tiada akreditasi?**  Pada umumnya, banyak kelebihan bagi program yang mendapat akreditasi. Perkara ini penting kerana program pengajian yang diperakukan oleh MQA dan badan-badan autoriti memiliki kelebihan tersendiri seperti peluang penajaan dari badan-badan penaja, peluang melanjutkan pengajian ke institusi pengajian tinggi terkemuka dengan pindahan kredit, memudahkan graduan mencari pekerjaan dan pertimbangan untuk berkhidmat di sektor awam serta institusi berpeluang membuat francais program yang diakreditasi di institusi lain.  Oleh demikian, kelayakan akademik yang belum mendapat akreditasi akan menghadapi cabaran dalam menyayingi kemudahan yang dinikmati oleh program yang telah diakredit. Sebagai contoh, kesukaran pelajar untuk menyambung pelajar ke peringkat lebih tinggi dan memohon pekerjaan.  **17) Apakah kriteria yang ditetapkan dalam penilaian akreditasi?**  Kriteria penilaian akreditasi MQA adalah seperti berikut:   1. Pembangunan dan Penyampaian Program; 2. Penilaian pelajar; 3. Pemilihan dan khidmat sokongan pelajar; 4. Staf akademik; 5. Sumber pendidikan; 6. Pengurusan Program; dan 7. Pemantauan, semakan dan penambahbaikan kualiti berterusan program.   **18) Bolehkah sesuatu permohonan akreditasi gagal penilaian?**  Ya, sekiranya program tersebut tidak mematuhi dasar, kriteria dan standard yang ditetapkan.  **19) Bagaimanakah cara pihak berkepentingan menyemak status sesuatu kelayakan**  Pihak berkepentingan disarankan untuk menyemak status kelayakan akademik di:   1. Portal Daftar Kelayakan Malaysia (Malaysian Qualifications Register, MQR) di www2.mqa.gov.my/mqr bagi senarai akreditasi penuh; 2. Portal Akreditasi Sementara di www2.mqa.gov.my/pasp; dan 3. Sistem Pengiktirafan Kelayakan Perkhidmatan Awam (eSisraf) di www2.mqa.gov.my/esisraf   Namun demikian, untuk membuat pengesahan seseorang calon memiliki kelayakan tertentu, ia perlu disemak dengan institusi yang terlibat.   1. **Bagaimana MQA memantau penawaran program yang tiada akreditasi?**   Sekiranya anda mendapat maklumat berkenaan PPT yang mengiklan program yang tiada akreditasi tetapi mendakwa ada akreditasi, aduan boleh diajukan kepada MQA.  MQA mendapat maklumat bahawa terdapat PPT yang menggunakan iklan yang mengelirukan bagi menarik pelajar untuk mendaftar di PPT mereka. Pelbagai kaedah digunakan termasuk menawarkan janji-janji manis yang ada antaranya tidak ditunaikan selepas pelajar mendaftar. Dalam hal ini, MQA ingin menasihatkan pelajar-pelajar untuk menyemak terlebih dahulu kesahihan dakwaan - dakwaan atau janji manis PPT tersebut. Semakan boleh dibuat dengan MQA sekiranya PPT mendakwa program mereka diakredit oleh MQA tetapi sebenarnya tidak diakredit kerana ia adalah satu kesalahan di bawah Akta MQA.  Oleh itu, jika anda mempunyai maklumat tentang iklan-iklan yang tidak bertanggungjawab atau maklumat mengenai kesalahan-kesalahan lain, anda boleh membuat aduan kepada MQA melalui saluran e-mel kepada aduan@mqa.gov.my atau Sistem Pengurusan Pertanyaan dan Aduan (SPPA). MQA memberi jaminan kepada bakal-bakal pengadu bahawa nama anda akan dirahsiakan.   1. **Apakah tindakan yang perlu diambil oleh pelajar yang telah tamat belajar dan mendapati program mereka tidak diiktiraf/tiada akreditasi?**   Dalam hal ini, Agensi Kelayakan Malaysia (MQA) menasihatkan pelajar, ibu bapa dan badan penaja untuk membuat semakan terlebih dahulu dan mengesahkan status akreditasi atau jaminan kualiti program yang ditawarkan oleh universiti tempatan atau asing kerana kualiti pendidikan tinggi adalah penting bagi memudahcara penerimaan dan pengiktirafan pelbagai pihak. Seharusnya maklumat-maklumat ini dirujuk terlebih dahulu sebelum rakyat Malaysia mendaftar diri di dalam atau luar negara. Untuk itu, kerajaan telah menubuhkan sistem akreditasi melalui MQA dan badan profesional serta pengawalseliaan yang lain. Setiap negara mempunyai sistem akreditasi dan jaminan kualiti dengan penyiaran maklumat yang boleh diakses oleh orang ramai.  Dalam pada itu, setiap negara mempunyai peraturan dan ketetapan akreditasi atau jaminan kualiti yang berbeza dan tersendiri. Justeru, adalah penting untuk merujuk kepada badan berkuasa sesebuah negara yang berkaitan bagi mendapatkan maklumat yang tepat. Dalam keadaan di mana kelayakan diperoleh melalui kaedah pembelajaran namun ia tidak diakredit oleh pihak berautoriti, individu tersebut masih mempunyai ijazah atau sijil tersebut tetapi kualitinya tidak dapat disahkan.  Justeru itu, pengesahan akreditasi adalah penting mengambil kira jumlah pelaburan dan kos yang besar bagi mereka mengikuti sesuatu pengajian.  Program yang tidak diiktiraf, pelajar masih boleh sambung belajar bergantung pada kelulusan senat PPT tetapi tidak dibenarkan untuk membuat pindah kredit.   1. **Bagaimana hendak membuat aduan?**   Sebarang aduan boleh disalurkan melalui Sistem Pengurusan Pertanyaan dan Aduan (SPPA) di <http://www2.mqa.gov.my/sppav2/.>   1. **Mengapa sesuatu program tiada akreditasi?**   Terdapat beberapa sebab mengepa sesuatu program tiada akreditasi iaitu:   1. PPT tidak memohon penilaian Akreditasi kepada MQA 2. Permohonan masih dalam proses penilaian 3. Gagal permohonan 4. **Bolehkah keperluan lulus mata pelajaran Matematik peringkat SPM digantikan dengan kursus Matematik peringkat Diploma untuk kemasukan ke program Sarjana Muda?**   Syarat lulus Matematik pada peringkat SPM boleh dikecualikan jika kelayakan lebih tinggi yang dimiliki oleh pelajar mengandungi mata pelajaran Matematik dan pencapaiannya setara/lebih daripada keperluan mata pelajaran tersebut pada peringkat SPM.   1. **Adakah pindah kredit boleh dilakukan dari program yang ditolak Akreditasi Penuh?**   Pindah kredit boleh dipertimbangkan kerana program tersebut mempunyai status Akreditasi Sementara.  **26) Apakah beza in-formal learning dan non-formal learning?**  *In-formal learning*   1. Pembelajaran secara berterusan sepanjang hidup serta pengalaman kerja. 2. Biasanya pembelajaran secara tidak disengajakan.   Contoh : pengalaman kerja, penglibatan kerja sosial/persatuan, hobi  *Non-formal learning*   1. Berlaku selari dengan sistem pendidikan dan latihan yang utama. 2. Boleh dinilai tetapi lazimnya tidak akan menjurus kepada pensijilan yang formal.   Contoh : kursus-kursus pendek yang dihadiri, MOOC |

|  |
| --- |
| **Pengiktirafan Kelayakan** |
| **27) Bagaimana hendak menyemak program yang diiktiraf oleh kerajaan Malaysia bagi tujuan permohonan biasiswa?**  Maklumat boleh dirujuk oleh pihak awam secara dalam talian melalui:   1. Portal Daftar Kelayakan Malaysia (Malaysian Qualifications Register, MQR) di www2.mqa.gov.my/mqr bagi senarai akreditasi penuh; 2. Portal Akreditasi Sementara di www2.mqa.gov.my/pasp; dan 3. Sistem Pengiktirafan Kelayakan Perkhidmatan Awam (eSisraf) di www2.mqa.gov.my/esisraf   Ketiga-tiga senarai ini boleh dirujuk di laman web MQA.   1. **Apakah peranan MQA berhubung sesuatu pengiktirafan kelayakan di negara ini?**   Dalam mengekang penawaran program yang tidak berkualiti, MQA melaksanakan akreditasi dan sistem menyemak penawaran program oleh PPT tempatan secara berterusan.  Maklumat-maklumat akreditasi ini boleh dirujuk oleh pihak awam secara dalam talian melalui portal Daftar Kelayakan Malaysia (MQR) di www2.mqa.gov.my/mqr bagi senarai akreditasi penuh, keduanya senarai akreditasi sementara di www2.mqa.gov.my/pasp; dan Sistem Pengiktirafan Kelayakan Perkhidmatan Awam (eSisraf) di www2.mqa.gov.my/esisraf  Ketiga-tiga senarai ini boleh dirujuk di laman web MQA.  Sekiranya melibatkan program luar negara, semakan boleh dibuat dengan pihak berkuasa negara terlibat. Sekiranya ia berkaitan pengesahan ketulenan penganugerahan, pendekatan terbaik adalah merujuk terus kepada institusi yang menganugerahkannya.  Sebarang pertanyaan boleh diajukan kepada Unit Pengiktirafan dan Kelayakan Perkhidmatan Awam MQA (e-mel : esisraf@mqa.gov.my).   1. **Apakah kriteria yang membolehkan lepasan sesebuah institusi pendidikan dari dalam dan luar negara diiktiraf oleh MQA?**   Dalam hal ini, Agensi Kelayakan Malaysia (MQA) menasihatkan pelajar, ibu bapa dan badan penaja untuk membuat semakan dan mengesahkan status akreditasi atau jaminan kualiti program yang ditawarkan oleh universiti tempatan atau asing kerana kualiti pendidikan tinggi adalah penting bagi memudahcara penerimaan dan pengiktirafan pelbagai pihak. Seharusnya maklumat-maklumat ini dirujuk terlebih dahulu sebelum rakyat Malaysia mendaftar diri di dalam atau luar negara. Untuk itu, kerajaan telah menubuhkan sistem akreditasi melalui MQA dan badan profesional serta pengawalseliaan yang lain. Setiap negara mempunyai sistem akreditasi dan jaminan kualiti dengan penyiaran maklumat yang boleh diakses oleh orang ramai.  Dalam pada itu, setiap negara mempunyai peraturan dan ketetapan akreditasi atau jaminan kualiti yang berbeza dan tersendiri. Justeru, adalah penting untuk merujuk kepada badan berkuasa sesebuah negara yang berkaitan bagi mendapatkan maklumat yang tepat. Dalam keadaan di mana kelayakan diperoleh melalui kaedah pembelajaran namun ia tidak diakredit oleh pihak berautoriti, individu tersebut masih mempunyai ijazah atau sijil tersebut tetapi kualitinya tidak dapat disahkan.  Justeru itu, pengesahan akreditasi adalah penting mengambil kira jumlah pelaburan dan kos yang besar bagi mereka mengikuti sesuatu pengajian.   1. **MQA mempunyai data terkini universiti atau PPT yang diiktiraf oleh MQA?**   Senarai program yang mendapat akreditasi dan iktiraf oleh kerajaan boleh diperoleh dengan menyemak di portal Daftar Kelayakan Malaysia (MQR) di www2.mqa.gov.my/mqr bagi senarai akreditasi penuh, keduanya senarai akreditasi sementara di www2.mqa.gov.my/pasp; dan Sistem Pengiktirafan Kelayakan Perkhidmatan Awam (eSisraf) di www2.mqa.gov.my/esisraf  Senarai ini sentiasa dikemaskini dari semasa ke semasa secara berterusan.   1. **Bagaimana hendak menyemak senarai kelayakan masuk bagi pelajar antarabangsa yang ingin melanjutkan pelajaran di Malaysia?**   Senarai ini boleh disemak dalam portal rasmi MQA di bawah tajuk Pelajar (https://www.mqa.gov.my/pv4/nilai\_taraf.cfm) |

|  |
| --- |
| **Kelayakan Masuk** |
| 1. **Apa yang dimaksudkan dengan program micro-credential?**   Program micro-credential secara amnya ialah suatu program pembelajaran yang bertujuan untuk mengiktiraf peningkatan kepakaran dan kompetensi spesifik individu terutamanya kepada individu bekerja untuk meningkatkan kemahiran spesifik dalam tempoh yang singkat dan menutup jurang kemahiran (*skills gap*) dan kebanyakannya diakses menerusi platform portal pembelajaran dalam talian.  Didefinisikan sebagai pengesahan digital pembelajaran yang diperolehi dari kursus pendek, modul atau unit sama ada secara *free standing* atau dari program akademik (mata pelajaran berkredit). |

|  |
| --- |
| **Micro-Credential** |
| 1. **Apakah kategori program micro-credential?**   Micro-credential boleh dikategorikan kepada dua iaitu:   1. Micro-credential yang berbentuk *continuous professional development* (CPD) yang tidak membawa kepada penganugerahan kelayakan formal dibawah pembelajaran non-formal dan tidak terikat dengan keperluan kelayakan akademik formal seperti aspek syarat kelayakan masuk, pencapaian hasil pembelajaran dan dasar-dasar penawaran program akademik semasa; dan 2. Micro-credential yang membawa kepada kelayakan akademik formal. - *Guidelines to Good Practice* (GGP) sedang dalam pembangunan. 3. **Apakah kepentingan micro-credential ini?**   Program micro-credential ini penting bagi menyokong pembelajaran sepanjang hayat, peningkatan kemahiran, meluaskan akses ke pendidikan tinggi dan sebagai kelayakan alternatif.   1. **Apakah kriteria dalam membangunkan micro-credential?**   Pembangunan micro-credential perlu berasaskan beberapa kriteria iaitu *outcomed-based, personalised, industry driven, secure and shareable* dan telus.   1. **Bagaimanakah institusi dapat menguruskan micro-credential dengan berkesan?**   Pengurusan micro-credential yang berkesan adalah dengan mewujudkan Sistem Pengurusan Kualiti (*Quality Management System*, QMS) yang merangkumi aspek pengurusan dan kelulusan bagi pembangunan, reka bentuk, penyampaian, penilaian, pemantauan, kajian semula dan penambahbaikan program *micro-credential*.   1. **Adakah pelaksanaan micro-credential ini perlu melalui proses penilaian MQA?**   Institusi boleh secara sukarela memohon kepada MQA untuk menilai program micro-credential dari segi penawaran, pemindahan kredit dan sistem jaminan kualiti.   1. **Apakah kelebihan micro-credential ini kepada individu?**   Micro-credential akan diiktiraf menerusi pemindahan kredit dari program yang diakreditasi (tertakluk kepada maksimum yang dibenarkan di bawah Garis Panduan Pemindahan Kredit untuk MOOCs) dan juga APEL C sehingga 30% daripada program yang akan diikuti.  Oleh yang demikian, penawaran program micro-credential perlu berdasarkan *Outcome Based Education* (OBE). Penggunaan OBE yang merangkumi *Student Learning Time* (SLT) dan pentaksiran akan memudahkan elemen pemindahan kredit.   1. **Apakah usaha MQA dalam membangunkan dokumen panduan pelaksanaan micro-credential ini.**   Pembangunan dokumen Panduan Pelaksanaan Program Micro-credential ini akan dilakukan secara dua fasa iaitu:  Fasa 1: program micro-credential yang berbentuk CPD yang tidak membawa kepada penganugerahan kelayakan formal.  Fasa 2: program micro-credential yang membawa kepada kelayakan akademik formal selepas pandangan kolektif daripada pelbagai pihak berkepentingan dan penjajaran dasar dilakukan.  Sebagai makluman, dokumen Panduan Pelaksanaan Program MICRO-CREDENTIAL juga telah dibentangkan dan diambil maklum oleh Mesyuarat Majlis MQA Bil. 1/2019 pada 28 Mac 2019 yang lalu.  MQA telah mengeluarkan Surat Makluman Bil 2/2019 berkenaan Panduan Pelaksanaan Micro-credential pada 6 Mei 2019 kepada PPT.   1. **Bagaimana pelaksanaan program? Adakah boleh dibuat melalui kaedah online?**   Program micro-credential boleh dibuat secara online atau konvensional. PPT juga dinasihatkan untuk mempunyai sistem pengurusan kualti yang baik dan sistem digital yang memuaskan.   1. **Adakah perlu sijil micro-credential ini memaparkan sama ada ia adalah Certificate of Attendance atau Certificate of Achievement?**   Jika ada penilaian dibuat, pelajar boleh diberikan *Certificate of Achievement.* Jika tiada penilaian, *Certificate of Attendance* memadai. |

|  |
| --- |
| PANDUAN PEMBAYARAN KEPADA AGENSI KELAYAKAN MALAYSIA (MQA) SEMASA DAN PASCA PERINTAH KAWALAN PERGERAKAN DIPERKETATKAN (PKPD) |
| Susulan pengumuman Perintah Kawalan Pergerakan Diperketatkan (PKPD) oleh kerajaan mulai 3 Julai 2021 hingga 16 Julai 2021 melibatkan beberapa mukim di Negeri Selangor dan lokaliti tertentu di Wilayah Persekutuan Kuala Lumpur. Dimaklumkan Agensi Kelayakan Malaysia (MQA) akan beroperasi selaras dengan pematuhan terhadap Prosedur Operasi Standard (SOP) yang ditetapkan oleh Kementerian Kesihatan Malaysia (KKM) dan Majlis Keselamatan Negara (MKN).  1. Berikut merupakan kaedah pembayaran kepada MQA bagi memudahkan proses pembayaran oleh pihak Pemberi Pendidikan Tinggi (PPT):   1. bank draf melalui pos sahaja; atau 2. secara dalam talian melalui JomPay. PPT boleh mendapatkan ID JomPay PPT dengan log masuk ke https://www2.mqa.gov.my/esp/   2. PPT hendaklah mengemukakan perihal bayaran dan dokumen sokongan yang lengkap serta bukti bayaran kepada pegawai MQA yang terlibat untuk tindakan selanjutnya.  3. Bersama-sama ini dilampirkan tatacara pembayaran melalui JomPay.   |  |  |  | | --- | --- | --- | | Bil. | Tajuk | Papar | | 1. | Tatacara Bayaran Menggunakan JOMPAY | https://www.mqa.gov.my/new/document/2021/Tatacara%20Pembayaran%20Melalui%20JomPay.pdf |     Sebarang pertanyaan lanjut boleh menghubungi pegawai Bahagian Kewangan menerusi emel uat@mqa.gov.my  AGENSI KELAYAKAN MALAYSIA (MQA)  3 JULAI 2021 |

|  |
| --- |
| **Sistem Semester** |
| 1. **Bolehkah suatu program yang dilaksanakan secara modular membuat pengambilan pelajar melebihi tiga kali setahun?**   Dasar Sistem Semester menetapkan bahawa:   1. Sesi pengambilan pelajar adalah berdasarkan kepada bilangan sesi/semester yang ditawarkan dalam satu tahun pengajian; dan 2. Maksimum bilangan sesi/semester bagi satu tahun pengajian adalah 3 sesi/semester.   Sebagai penambahbaikan, bagi program pascasiswazah secara kerja kursus dan mod campuran dengan struktur modular, pengambilan pelajar boleh dilaksanakan berdasarkan kepada bilangan blok penawaran dalam 1 tahun pengajian. Maksimum bilangan blok yang dibenarkan dalam satu tahun pengajian adalah 5 blok.  *Rujukan:*   1. *Surat Makluman MQA Bil. 12/2021: MQA.100-1/7/2 Jld. 4 (10) bertarikh 30 September 2021 - Bilangan Sesi Pengambilan Pelajar Dalam Satu Tahun Pengajian Bagi Program Pascasiswazah Dengan Struktur Modular.* 2. *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga* 3. **Adakah pengambilan pelajar bagi program Sarjana dan Kedoktoran secara penyelidikan boleh dilakukan sepanjang tahun tanpa tertakluk kepada dasar sistem semester?**   Dibenarkan. Mengambil kira pelaksanaan program yang tidak terikat kepada sistem semester, maka pengambilan pelajar program Sarjana dan Kedoktoran secara Penyelidikan adalah dibenarkan mengikut kesesuaian program dan penyelidikan yang akan dilaksanakan.  *Rujukan:*  *Surat Makluman MQA Bil. 10/2019: MQA.100-1/7/2 Jld. 2 (05) bertarikh 27 November 2019 - Surat Makluman Berkenaan Pengecualian Bilangan Maksimum Pengambilan Pelajar Bagi Program Sarjana dan Kedoktoran Secara Penyelidikan.*   1. **Berapakah bilangan kursus yang perlu diletakkan pada setiap semester dan berapakah jumlah kredit maksimum yang boleh ditawarkan dalam setiap semester?**   Bilangan penawaran kursus dan maksimum jumlah kredit dalam setiap semester adalah tertakluk kepada bilangan minggu pengajian dalam semester tersebut. Bagi program sepenuh masa dengan semester lazim 17 minggu, maksimum jumlah kredit yang dibenarkan adalah 20 kredit. Jumlah kredit maksimum akan berkurang sekiranya PPT menggunakan sistem semester kurang daripada 17 minggu pengajian\\*.  *Nota:*  *\\*minggu pengajian merangkumi minggu ulang kaji dan minggu peperiksaan.*  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga*   1. **Berapakah jumlah maksimum beban kredit per semester yang boleh diambil oleh pelajar program separuh masa?**   Untuk makluman beban kredit yang dibenarkan bagi program separuh masa adalah kurang 60% daripada jumlah kredit sepenuh masa.  Contoh:  20 kredit dengan 17 minggu pengajian per semester. 60% daripada 20 kredit adalah 12 kredit. Kredit maksimum per semester akan berkurang sekiranya PPT menggunakan sistem semester kurang daripada 17 minggu pengajian.  *Nota:*  *minggu pengajian merangkumi minggu ulang kaji dan minggu peperiksaan.*  *Rujukan:*  *Surat Makluman MQA Bil. 3/2018: MQA.100-1/7/2 Jld. 2 (6) bertarikh 14 Februari 2018 - Takrifan Kaedah Pengajian dan Kaedah Penyampaian Program Pendidikan Tinggi.*   1. **Adakah program Foundation boleh ditawarkan melebihi 50 kredit dalam tempoh satu tahun?**   Tidak dibenarkan. Pengendalian program *Foundation* perlu mematuhi syarat minimum seperti berikut:   1. Beban pembelajaran pelajar bagi setahun pengajian adalah maksimum sebanyak 50 kredit; 2. Tempoh minimum pengendalian program adalah setahun dan jumlah kredit bergraduat minimum 50 kredit; dan 3. Pengendalian program tidak melebihi 43 minggu setahun (termasuk minggu peperiksaan dan ulang kaji).   *Rujukan:*  *Surat Makluman MQA Bil. 2/2013: MQA 07 Jld. 3 (82) bertarikh 21 Januari 2013 - Pengendalian Program Foundation*   1. **Berapakah tempoh maksimum pengajian bagi setiap tahap program?**   **Contohnya program Diploma.**  Ketetapan tempoh maksimum bagi sesuatu program pengajian adalah di bawah polisi PPT masing-masing. MQA hanya menetapkan tempoh minimum sesuatu program pengajian sahaja. |

|  |
| --- |
| **Kredit dan *Student Learning Time* (SLT)** |
| 1. **Berapakah nilai kredit yang sesuai bagi sesuatu kursus?**   Penetapan nilai kredit sesuatu kursus adalah bergantung kepada pengiraan *Student Learning Time* (SLT). Lazimnya nilai kredit yang sesuai adalah antara 3 hingga 4 kredit bagi pembelajaran yang melibatkan aktiviti kuliah, tutorial, tugasan dan peperiksaan. Nilai kredit yang besar memerlukan tambahan kepada elemen amali/praktikal, *hands on* dan sebagainya. |

|  |
| --- |
| **Penamaan Program** |
| 1. **Bagaimanakah bentuk penamaan program pada skrol pelajar perlu dinyatakan?**   Penamaan pada skrol pelajar perlu mematuhi sebagaimana yang dinyatakan di dalam Surat Kelulusan Pengendalian Program oleh Kementerian Pendidikan Tinggi (KPT).  Penamaan yang sama juga akan digunakan di dalam Daftar Kelayakan Malaysia *(Malaysian Qualifications Register, MQR)*.   1. **Adakah terdapat perbezaan pemakaian 'Kepujian' atau 'tanpa Kepujian' pada penamaan program?**   Pada dasarnya, Kerangka Kelayakan Malaysia (MQF) tidak membezakan kelayakan yang menggunakan 'Kepujian' atau 'tanpa Kepujian' dengan syarat program tersebut memenuhi deskripsi yang ditetapkan bagi Tahap 6 MQF.  PPT diberi pilihan untuk menggunakan 'Kepujian'/ *'Honours'* pada nama program yang lazimnya digunakan untuk program Sarjana Muda (Tahap 6 MQF). Walau bagaimanapun, bagi program yang melibatkan badan profesional, PPT hendaklah mematuhi ketetapan badan profesional yang berkaitan.  Maklumat lanjut berkaitan penggunaan 'Kepujian' dalam penamaan program sarjana muda boleh dirujuk dalam *Advisory Notes* MQA Bil. 3/2021 - Penggunaan Kepujian dalam Penamaan Program Sarjana Muda, Tahap 6 MQF. |

|  |
| --- |
| **Program Kerjasama** |
| 1. **Adakah skrol bagi program yang dijalankan secara Kerjasama (francais) boleh dinyatakan nama PPT yang menjalankan program tersebut?**   Tidak dibenarkan. Skrol yang dikeluarkan perlu sama dengan PPT Induk sebagai *franchisor* dan badan yang menganugerah kelayakan tersebut. Maklumat lokasi program dijalankan boleh dinyatakan pada transkrip pelajar atau *diploma supplement/ qualification statement* yang dikeluarkan oleh PPT Induk atau Malaysian Qualification Statement (MQS) yang dikeluarkan oleh PPT tempatan.  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga.*   1. **Bolehkah PPT memfrancaiskan program yang telah mendapat akreditasi penuh tetapi telah tamat tempoh atau tidak dikendalikan lagi?**   Tidak dibenarkan. PPT hanya boleh memfrancaiskan program yang sedang ditawarkan, masih dalam tempoh kelulusan pengendalian program dan masih dalam tempoh akreditasi penuh serta pelajar telah bergraduat dalam program berstatus akreditasi penuh.  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga* |

|  |
| --- |
| **Degree Transfer Programme (DTP)** |
| 1. **Adakah kelayakan dari program DTP layak mendapat skrol pengajian setelah tamat pengajian di PPT tempatan?**   Tidak layak. Pelajar hanya akan mendapat sijil *statement of completion/ certificate of completion*  Nota:  *Degree Transfer Programme (DTP)* merupakan satu bentuk program yang dibangunkan khusus untuk membolehkan pelajar membuat pemindahan kredit secara horizontal ke lnstitusi Pengajian Tinggi Luar Negara (IPTL) bagi melengkapkan pengajian pada peringkat Sarjana Muda. Program ini tidak boleh dianggap sebagai satu kelayakan penuh Sarjana Muda [Tahap 6 Kerangka Kelayakan Malaysia (Malaysian Qualifications Framework, MQF)].  *Rujukan:*  *Surat Makluman MQA Bil. 5/2020: MQA.100-1/7/2 Jld. 3 (10) bertarikh 20 Julai 2020 - Penawaran DTP.* |

|  |
| --- |
| **Latihan Industri** |
| 1. **Berapakah nilai kredit bagi Latihan Industri (LI) dan berapa bulan tempoh penawarannya?**   Merujuk kepada Dasar Latihan Industri yang dikeluarkan oleh Kementerian Pendidikan Tinggi (KPT) pada tahun 2010, tempoh Latihan Industri adalah bergantung kepada program pengajian dan juga PPT yang melaksanakannya. **Dicadangkan** supaya tempoh terkumpul bagi Latihan Industri tidak kurang daripada tiga bulan atau tempoh yang ditetapkan oleh mana-mana badan profesional, standard program dan berdasarkan keperluan program yang ditawarkan.  Secara umum, pengiraan Latihan Industri adalah berdasarkan kepada pengiraan ***Effective Learning Time (ELT)*** iaitu 1 kredit bersamaan 2 minggu. Sebagai contoh, Standard Program Perakaunan menetapkan minimum 8 kredit Latihan Industri bagi program Sarjana Muda. Justeru, tempoh bagi 8 kredit Latihan Industri adalah 16 minggu.  *Rujukan:*  *1. Dasar Latihan Industri Institusi Pengajian Tinggi, Kementerian Pengajian Tinggi (KPT), 2010.*  *2. Standard Program*   1. **Bolehkah Latihan Industri ditawarkan sebanyak 9 kredit selama 4 bulan (16 minggu)?**   Tidak dibenarkan. Secara amnya, 1 kredit Latihan Industri bersamaan dengan 2 minggu. Sehubungan itu, sekiranya Latihan Industri dijalankan selama 4 bulan (16 minggu), maka nilai kredit bagi Latihan Industri adalah 8 kredit mengikut ketetapan 1 kredit bersamaan 2 minggu.   1. **Adakah pelajar yang sedang bekerja yang mengikuti program secara separuh masa dikecualikan daripada mengikuti Latihan Industri (LI)?**   Pada amnya, semua pelajar (sama ada separuh masa atau sepenuh masa) wajib memenuhi keperluan LI yang ditetapkan. Oleh itu, pelajar yang sedang bekerja sekurang-sekurangnya mempunyai pengalaman selama 5 tahun dalam bidang yang sama dengan bidang program yang diikuti dan terbukti mempunyai tahap kepakaran atau kemahiran yang setara dengan LI yang dijalankan adalah dibenarkan untuk menjalani LI di tempat pelajar bekerja.  Walau bagaimanapun, sekiranya pelajar tersebut telah mempunyai **pengalaman bekerja terdahulu** yang memenuhi hasil pembelajaran kursus LI yang ditetapkan dalam program yang diikuti, maka pengecualian LI boleh diberikan, namun pelajar perlu mengambil kursus lain atau melaksanakan projek yang bersesuaian dengan bidang dan mempunyai nilai kredit yang sama.  *Rujukan:*  *Surat Makluman MQA Bil. 2/2018: MQA.100-1/7/2 Jilid 2 (5) bertarikh 14 Februari 2018 - Penggantian Latihan Industri (LI) Dengan Komponen Lain Kurikulum bagi Pelajar Separuh Masa*   1. **Bolehkah Latihan Industri ditawarkan bersekali dengan kursus-kursus lain dalam satu semester?**   Latihan Industri boleh ditawarkan secara bersekali dengan kursus-kursus lain dalam satu semester. Dalam situasi ini, pelajar perlu menyelesaikan pengambilan kursus-kursus lain dalam semester tersebut sebelum melaksanakan Latihan Industri. Latihan Industri memerlukan peruntukan masa yang khusus berdasarkan keperluan suatu program.  Walau bagaimanapun, dalam situasi tertentu pelaksanaan Latihan Industri perlu dilaksanakan dalam semester khusus berdasarkan keperluan Standard Program yang berkaitan. |

|  |
| --- |
| **Kelayakan Masuk** |
| 1. **Bolehkah graduan Sarjana Muda yang cemerlang boleh melanjutkan pengajian ke program Kedoktoran (Tahap 8 MQF)?**   Boleh. Graduan Sarjana Muda **yang cemerlang** boleh melanjutkan pengajian ke program Kedoktoran (Tahap 8 MQF) dengan mematuhi kriteria berikut:   1. Mempunyai Ijazah Sarjana Muda kelas Pertama atau setara; atau 2. Mempunyai Purata Nilai Gred Kumulatif (PNGK) 3.67 atau setara (sama ada dari program akademik atau TVET); dan 3. Penilaian dalaman yang rapi; dan 4. Mendapat kelulusan daripada Senat dan diterima sebagai calon *candidacy* program Kedoktoran. Pelajar hendaklah menunjukkan kemajuan yang bersesuaian semasa tempoh *candidature* tersebut.   Tiada *exit award* sekiranya gagal penuhi pencapaian tahap Kedoktoran.  *Rujukan:*   1. *Surat Pekeliling MQA Bil. 1/2021: MQA.100-1/7/1 Jld. 3 (14) bertarikh 24 Mac 2021 - Penggunaan Edisi Terkini Standard: Ijazah Sarjana dan Kedoktoran.* 2. *Surat Pekeliling MQA Bil. 3/2019: MQA.100-1/7/1 Jld. 2 (21) bertarikh 17 Julai 2019 - Penambahbaikan Terhadap Standard: Ijazah Sarjana dan Kedoktoran.* 3. **Bagi situasi conversion dari program Sarjana secara penyelidikan ke program Kedoktoran secara penyelidikan, iaitu dalam tempoh satu tahun (within 1 year), adakah bermaksud "any time within 1 year" or "must complete/ after 1 year"?**   Urusan *conversion* dari program Sarjana secara penyelidikan ke program Kedoktoran secara penyelidikan, adalah dalam tempoh satu tahun *(within 1 year)*. Selepas 1 tahun, *conversion* Sarjana secara penyelidikan ke program Kedoktoran secara penyelidikan adalah tidak dibenarkan.   1. **Bolehkah pelajar yang mempunyai kelayakan Certified Accounting Technician (CAT) atau ACCA Foundation in Accountancy menyambung pengajian ke program Sarjana Muda (Tahap 6 MQF)?]**   Tidak dibenarkan. Kelayakan CAT dan *ACCA Foundation in Accountancy* hanya boleh digunakan sebagai kelayakan masuk ke program *Association of Chartered Certified Accountants (ACCA) Qualification*(Tahap 6 MQF) sahaja.   1. **Bolehkah kelayakan The London Chamber of Commerce and Industry (LCCI) (Tahap 1, 2 dan 3) digunakan untuk kemasukan ke Program Asas (Foundation)?**   Tidak dibenarkan. Kelayakan LCCI (Tahap 1, 2 dan 3) adalah setara dengan kelayakan Sijil Tahap 3, MQF.   1. **Adakah sijil APEL.A diterima untuk kemasukan ke program badan profesional?**   Penerimaan sijil APEL.A untuk kemasukan ke program badan profesional adalah bergantung kepada ketetapan/amalan badan profesional berkaitan.   1. **Bolehkah kelayakan Sijil Tinggi Agama Malaysia (STAM) digunakan sebagai syarat kelayakan masuk ke program Sarjana Muda (Tahap 6, MQF) selain bidang Pengajian Islam?**   Secara amnya kelayakan STAM dengan pangkat Jayyid boleh diterima masuk ke program Sarjana Muda. Walau bagaimanapun, ianya tertakluk kepada keperluan Standard Program atau badan profesional yang berkaitan.   1. **Bolehkah PPT menawarkan bridging programme kepada pelajar yang tidak memenuhi kelayakan masuk minimum ke sesuatu program?**   Tidak dibenarkan. Pelajar perlu memenuhi syarat kelayakan masuk seperti yang ditetapkan bagi sesuatu program.  *Bridging programme* bukan bertujuan untuk menggantikan syarat kelayakan masuk. Ia adalah untuk memantapkan kompetensi pelajar dalam kursus tertentu.  *Rujukan:*  *Kompilasi Dasar Jaminan Kualiti Pendidikan Tinggi 2009-2020, Edisi Ketiga*   1. **Bolehkah pelajar yang mempunyai dua kelayakan yang setara membuat penggabungan kelayakan untuk memenuhi syarat kelayakan masuk? (Contoh: SPM +O-Level atau STPM + A-Level)**   Dibenarkan. Penggabungan bagi kelayakan yang setara adalah dibolehkan dengan syarat kelayakan tersebut perlu memenuhi keperluan syarat lulus seperti yang ditetapkan. Gabungan adalah terhad kepada dua kelayakan yang berbeza sahaja.  *Rujukan:*  *Kompilasi Dasar Jaminan Kualiti Pendidikan Tinggi 2009-2020, Edisi Ketiga*   1. **Bolehkah keputusan SPM digabungkan sebagai kelayakan masuk ke program pengajian? Apakah dasar yang berkaitan dengan tempoh sah laku dan penggabungan keputusan SPM?**   Dibenarkan. Keputusan SPM boleh digabungkan tertakluk kepada ketetapan berikut:   1. Penggabungan dua atau lebih keputusan SPM adalah dibenarkan bagi peperiksaan SPM sijil terbuka iaitu bermula tahun 2000 dan tiada had masa ditetapkan bagi penggabungan keputusan ini; dan 2. Penggabungan keputusan SPM tidak dibenarkan bagi peperiksaan SPM sijil tertutup (sebelum tahun 2000) kecuali keputusan SPM sijil penuh digabung dengan keputusan SPM Julai atau SPM ulangan sahaja.   *Rujukan*  *Kompilasi Dasar Jaminan Kualiti Pendidikan Tinggi 2009-2020, Edisi Ketiga.*   1. **Seorang pelajar yang mempunyai dua kepujian dalam SPM dibenarkan untuk masuk ke program diploma (Tahap 4, MQF). Sewaktu dalam pengajian, beliau mengambil SPM ulangan untuk mencukupkan kredit beliau. Adakah situasi seperti ini dibenarkan?**   Tidak dibenarkan. Syarat kemasukan minimum untuk Diploma adalah memiliki SPM dengan tiga kepujian. Oleh itu, pelajar perlu memenuhi keperluan tersebut sebelum diterima masuk ke program Diploma.  *Rujukan:*  *Kompilasi Dasar Jaminan Kualiti Pendidikan Tinggi 2009-2020, Edisi Ketiga.*   1. Adakah subjek Penilaian Mata Pelajaran Akademik Aliran Kemahiran boleh digunakan untuk kemasukan ke peringkat Sijil / Diploma atau digunakan untuk mencukupkan keperluan kredit SPM bagi kemasukan ke program Pendidikan tinggi?   Mata Pelajaran Aliran Kemahiran (MPAK) adalah tidak setara dengan Sijil Pelajaran Malaysia (SPM). Oleh itu, keputusan yang diperoleh dalam MPAK tidak boleh digunakan atau digabungkan dengan SPM untuk kemasukan ke program Pendidikan tinggi.   1. **Pelajar memiliki 3 mata pelajaran Advanced Level (A Level) dari Lembaga Peperiksaan yang berbeza iaitu:-** 2. **AQA** 3. **OCR** 4. **Pearson**   **Bolehkah ketiga-tiga keputusan ini digunakan untuk kemasukan ke program sarjana muda?**  Tidak dibenarkan. Seharusnya 3 mata pelajaran yang berbeza bagi kombinasi keputusan peperiksaan/ gabungan kelayakan yang setara.   1. **Seorang pelajar yang menerima Pernyataan Keputusan SPM pada tahun 2018 kerana telah gagal mata pelajaran Sejarah. Pada tahun 2019 pelajar ini telah berjaya mendapatkan Sijil SPM bagi mata pelajaran Sejarah sahaja. Adakah pelajar ini layak untuk mengikuti program Diploma?**   Dibenarkan. Pelajar telah memperolehi SPM dengan memenuhi syarat lulus mata pelajaran Sejarah. Keputusan yang diperoleh dalam Pernyataan Keputusan tahun 2018 boleh digabungkan dengan keputusan SPM tahun 2019 untuk mencukupkan syarat kemasukan ke program Diploma.   1. **Adakah pelajar tempatan yang tidak memenuhi keperluan kredit dalam Bahasa Inggeris (BI) pada peringkat SPM boleh menggantikan dengan kelayakan lain seperti MUET, TOEFL iBT dan IELTS?**   Pelajar tempatan boleh menggantikan keperluan kredit Bahasa Inggeris pada peringkat SPM dengan mengambil ujian kompetensi BI dan mencapai skor yang ditetapkan.   1. **Adakah pihak PPT boleh menggunakan pencapaian pelajar dalam ujian kompetensi Bahasa Inggeris yang dibangunkan sendiri sebagai memenuhi syarat kemasukan? Ujian kompetensi yang dibangunkan sendiri oleh PPT telah dijajarkan dengan Common European Framework of Reference (CEFR).**   MQA hanya menerima pakai senarai Ujian Kompetensi Bahasa Inggeris yang telah dipersetujui oleh pihak Kementerian Pendidikan Tinggi iaitu:   1. MUET 2. IELTS 3. TOEFL iBT 4. Pearson Test of English 5. Cambridge English Qualifications and Tests 6. ELS   Pihak PPT perlu merujuk kepada JPT bagi Ujian Kompetensi Bahasa Inggeris selain daripada yang disenaraikan.  *Rujukan:*   1. *Surat JPT: Syarat Kompetensi Bahasa Inggeris kepada Pelajaran Universiti Awam bertarikh 6 Mac 2023, no. ruj. JPT(A)1000/016/018/07 Jld.17(12).* 2. *Surat JPT: Syarat Kompetensi Bahasa Inggeris kepada Pelajar Institusi Pendidikan Tinggi Swasta bertarikh 6 Mac 2023, no. ruj. JPT/GS 1000/630 Jld. 3(12).* 3. **Adakah syarat kompetensi Bahasa Inggeris bagi pelajar antarabangsa merupakan entry requirement dan bukan syarat bergraduat?**   Ya, syarat kompetensi Bahasa Inggeris bagi pelajar antarabangsa adalah syarat kemasukan *(entry requirement)*. Syarat ini perlu dipatuhi sebelum pelajar mengikuti program pengajian utama.   1. **Adakah pelajar antarabangsa dengan kelayakan GCE A Level boleh dikecualikan daripada syarat kompetensi Bahasa Inggeris?**   Syarat Kompetensi Bahasa Inggeris untuk pelajar antarabangsa seperti yang ditetapkan dalam standard program boleh dikecualikan bagi situasi berikut:   1. Pelajar antarabangsa yang berasal daripada negara yang menggunakan Bahasa Inggeris sebagai bahasa rasmi; atau 2. Pelajar antarabangsa yang menggunakan kelayakan akademik dari institusi yang menggunakan Bahasa Inggeris sebagai bahasa pengantar sepenuhnya dan bercadang untuk melanjutkan pengajian ke peringkat yang lebih tinggi di Malaysia.   *Rujukan:*   1. *Surat JPT: Syarat Kompetensi Bahasa Inggeris kepada Pelajaran Universiti Awam bertarikh 6 Mac 2023, no. ruj. JPT(A)1000/016/018/07 Jld.17(12).* 2. *Surat JPT: Syarat Kompetensi Bahasa Inggeris kepada Pelajar Institusi Pendidikan Tinggi Swasta bertarikh 6 Mac 2023, no. ruj. JPT/GS 1000/630 Jld. 3(12).* 3. **Adakah pelajar antarabangsa yang berstatus Pemastautin Tetap (Permanent Resident) boleh dikategorikan sebagai pelajar tempatan dan dikecualikan daripada mematuhi syarat kompetensi Bahasa Inggeris pelajar antarabangsa?**   Individu yang memiliki taraf Pemastautin Tetap dan diberikan kad pengenalan yang berkaitan oleh Kerajaan Malaysia boleh dikecualikan daripada memenuhi 'Syarat Kompetensi Bahasa Inggeris kepada Pelajar Antarabangsa'.   1. **Adakah terdapat kelonggaran syarat kompetensi Bahasa Inggeris kepada pelajar antarabangsa yang mengikuti program pengajian yang dilaksanakan sepenuhnya dalam Bahasa Melayu di Pemberi Pendidikan Tinggi (PPT) di Malaysia?** 2. Pengecualian syarat kompetensi Bahasa Inggeris kepada pelajar antarabangsa dari negara Indonesia, Brunei, Singapura dan Selatan Thailand yang mengikuti program pengajian yang menggunakan bahasa yang serumpun dengan Bahasa Melayu; atau 3. Pelajar antarabangsa yang menggunakan kelayakan akademik dari institusi yang menggunakan Bahasa Melayu sebagai Bahasa pengantar sepenuhnya dan bercadang untuk melanjutkan pengajian ke peringkat lebih tinggi di Malaysia.   *Rujukan:*  *Surat Makluman MQA Bil. 5/2023 - Kelonggaran Syarat Kompetensi Bahasa Inggeris Kepada Pelajar Antarabangsa Yang Mengikuti Program Pengajian Yang Dilaksanakan Sepenuhnya Dalam Bahasa Melayu Di Pemberi Pendidikan Tinggi (PPT) Di Malaysia bertarikh 20 Julai 2023, no. ruj. MQA.100-1/7/2 Jld. 5 (32).*   1. **Adakah pelajar yang menggunakan laluan APEL.A perlu mematuhi syarat kompetensi Bahasa Inggeris dalam standard program?**   Bagi pelajar yang menggunakan laluan APEL.A (memiliki Sijil APEL.A) untuk kemasukan ke program pendidikan tinggi, keperluan syarat kompetensi Bahasa Inggeris adalah tertakluk kepada Senat PPT.   1. **Adakah pelajar lulusan Sijil Kemahiran Malaysia (SKM) Tahap 3 yang tidak lulus SPM dan tidak memenuhi kelayakan masuk di dalam standard program diterima masuk ke program yang berkaitan?**   Berdasarkan kepada Prinsip Artikulasi TVET, bagi calon pelajar yang menggunakan kelayakan SKM Tahap 3 untuk mengikuti program Diploma, PPT tidak perlu melihat kelayakan SPM termasuk keperluan mata pelajaran yang ditetapkan.  Namun, PPT bertanggungjawab untuk memastikan pengambilan pelajar dengan kelayakan SKM melaksanakan program pengukuhan yang bersesuaian.  *Rujukan:*   1. *Pekeliling MQA Bil. 9/2019 bertarikh 30 Ogos 2019: Pelaksanaan Sistem Jaminan Kualiti Tunggal TVET: Penambahbaikan Laluan Pendidikan Graduan TVET.* 2. *Surat JPT - Kemasukan Pelajar Lulusan SKM (Tahap 3 MQF) ke Diploma (Tahap 4 MQF) atau yang Setara Dengannya di IPTS bertarikh 8 Januari 2021, no. ruj.: JPT/GS 1000-606 Jld. 2 (37)* 3. **Adakah kelayakan yang tidak disenarai di dalam surat kelulusan boleh diterima untuk kemasukan ke program Diploma?**   Kelayakan yang tidak disenaraikan di dalam surat kelulusan boleh dipertimbangkan untuk kemasukan sekiranya telah disetarakan dengan kelayakan yang tersenarai. Maklumat kesetaraan boleh dirujuk dalam *The List of Entry Qualifications for International Students*.   1. **Adakah program Asas (Foundation) daripada IPTS boleh diterima untuk kemasukan ke program Sarjana Muda IPTA?**   Program *Foundation* yang telah mendapat Akreditasi MQA, IPT penerima sama ada awam/swasta boleh mempertimbangkan untuk membuat pengambilan pelajar berdasarkan keperluan kelayakan masuk untuk program Sarjana Muda yang telah ditetapkan. Bagi kemasukan ke program di bawah seliaan Badan Profesional, ianya tertakluk kepada syarat yang ditetapkan oleh Badan Profesional yang berkenaan. |

|  |
| --- |
| **Pindah Kredit** |
| 1. **Apakah kaedah pindah kredit yang ditetapkan?**   Pindah kredit boleh dilakukan dalam dua kategori seperti berikut:  1. ***Vertical***  Pemindahan kredit daripada peringkat rendah ke peringkat yang lebih tinggi. Sebagai contoh, pemindahan kredit daripada program Diploma (Tahap 4, MQF) ke program Sarjana Muda (Tahap 6, MQF).  3. ***Horizontal***  Pemindahan kredit daripada program di tahap yang sama. Sebagai contoh, pemindahan kredit daripada ke program Sijil ke Sijil (Tahap 3, MQF), program Diploma ke Diploma (Tahap 4, MQF), program Sarjana Muda ke Sarjana Muda (Tahap 6, MQF).  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga*   1. **Adakah pindah kredit secara horizontal bagi tahap kelayakan yang sama, contoh: Diploma (Tahap 4, MQF) ke Diploma (Tahap 4, MQF) dibenarkan bagi pelajar yang ingin bertukar program?**   Pindah kredit secara *horizontal* dibenarkan tertakluk kepada syarat-syarat umum pindah kredit seperti berikut:   1. Gred lulus - gred minimum iaitu gred C; 2. Nilai kredit - sama dengan nilai kredit kursus di IPT/ program menerima; 3. Kesetaraan kurikulum kursus - tidak kurang 80%; dan 4. Kursus yang boleh dipindahkan kredit hendaklah daripada program yang telah mendapat perakuan akreditasi (termasuk akreditasi sementara) / diiktiraf oleh badan berautoriti di negara berkenaan (sekiranya melibatkan kelayakan luar negara).   Pemindahan kredit *horizontal* adalah tertakluk kepada syarat tempoh pemastautin di PPT penerima sekiranya melibatkan PPT berbeza.  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga*   1. **Berapakah maksimum kredit yang boleh dipindahkan secara horizontal dari satu program ke satu program yang lain?**   Sekiranya program tersebut diambil di PPT yang sama, tiada had pemindahan kredit, namun tertakluk kepada syarat-syarat umum pindah kredit yang ditetapkan.  Sekiranya program yang ingin diikuti di PPT yang berbeza, pemindahan kredit tertakluk juga kepada syarat permastautin pelajar *(residential year)* seperti berikut:   * Sarjana / PhD: 1 semester * Sarjana Muda: 1 semester * Diploma / Sijil: 1 semester   *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga*   1. **Adakah pindah kredit secara vertical (ke tahap yang lebih tinggi, contoh: sijil (Tahap 3, MQF) ke diploma (Tahap 4, MQF) dibenarkan?**   Pindah kredit secara *vertical* dibenarkan bagi peringkat sijil ke diploma sehingga maksimum 30% daripada jumlah kredit bergraduat program yang akan diikuti. Pelaksanaan pindah kredit perlu mematuhi syarat umum pindah kredit yang ditetapkan.  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga*.   1. **Adakah pemindahan kredit bagi kelayakan Advanced Diploma (Tahap 5, MQF) dibenarkan ke program peringkat Sarjana Muda (Tahap 6, MQF)?**   Pelajar yang memiliki kelayakan *Advanced Diploma* (Tahap 5, MQF) dan turut memiliki kelayakan Diploma (Tahap 4 MQF) boleh dipertimbangkan pemindahan kredit sehingga maksimum dua tahun pengajian program Sarjana Muda (Tahap 6, MQF). Pemindahan kredit adalah berdasarkan kepada pemetaan kursus dan mematuhi syarat umum pindah kredit.  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga*   1. **Bolehkah pelajar yang mempunyai kelayakan Foundation membuat pemindahan kredit ke peringkat Diploma (Tahap 4, MQF) atau Sarjana Muda (Tahap 6, MQF)**   Tidak dibenarkan, kerana program *Foundation* merupakan program persediaan khusus untuk kemasukan ke program Sarjana Muda (Tahap 6, MQF).   1. **Apakah yang dimaksudkan dengan program mobiliti dan apakah syarat-syaratnya?**   Secara umum, program mobiliti membolehkan pelajar yang sedang mengikuti suatu program dan dalam masa yang sama mengambil beberapa kursus di PPT lain berdasarkan kepada 'arrangement' pindah kredit yang jelas antara PPT yang terlibat.  Pemindahan kredit bagi program mobiliti perlu mematuhi dasar pindah kredit *horizontal* iaitu syarat umum pindah kredit dan tempoh pemastautin.  Syarat-syarat pelaksanaan program mobiliti adalah seperti berikut:   1. Transkrip pelajar hendaklah menyatakan kursus yang melibatkan pindahan kredit daripada PPT lain; 2. Program yang disertai oleh pelajar telah diiktiraf atau mendapat Akreditasi di negara yang berkenaan; dan 3. Silibus, struktur dan cara pemindahan kredit bagi satu-satu program akademik yang ditawarkan telah diselaraskan di antara PPT yang berkaitan.   *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga.*     1. **Adakah pemindahan kredit termasuk Mata Pelajaran Pengajian Umum (MPU) dibenarkan bagi program mobiliti?**   Pemindahan kredit secara horizontal termasuk kursus MPU boleh dilaksanakan bagi program mobiliti antara PPT dalam negara. Pemindahan kredit adalah tertakluk kepada syarat umum pindah kredit, tempoh pemastautin dan 'arrangement' yang telah dipersetujui antara PPT terlibat.   1. **Adakah pindah kredit dibenarkan bagi pelajar yang gagal program tetapi ingin melanjutkan pengajian ke program yang sama bidang di institusi lain?**   Pemindahan kredit tidak dibenarkan bagi pelajar yang gagal program.  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga*.   1. **Apakah ketetapan bagi menggantikan kursus yang telah mendapat pengecualian? atau;**   **Apakah kursus yang sesuai untuk menggantikan kursus yang telah mendapat pengecualian?**  Ketetapan adalah seperti berikut:   1. Kursus yang sama tahap dengan tahap program; 2. Sekiranya program yang terlibat adalah program kerjasama, maka kursus tersebut boleh diambil sama ada dari program-program yang ditawarkan rakan kerjasama, atau dari program-program kerjasama yang lain; dan 3. Kursus kokurikulum boleh dipertimbangkan;   Kursus berkaitan boleh diambil dari program yang telah mendapat Akreditasi Sementara atau Akreditasi Penuh.  *Rujukan:*  *Kompilasi Dasar Jaminan Kualiti Pendidikan Tinggi 2009 - 2020, Edisi Ketiga.*   1. **Adakah pindah kredit secara vertikal dengan maksimum 50% termasuk Latihan Industri?**   Pindah kredit maksimum 50% yang dibenarkan secara vertikal adalah tidak termasuk Latihan Industri kerana hasil pembelajaran Latihan Industri bagi setiap tahap program adalah berbeza.   1. **Adakah pindah kredit bagi kelayakan Sarjana Muda (Tahap 6 MQF) ke program peringkat Sarjana (Tahap 7 MQF) dibenarkan?**   Secara dasar, pindah kredit dari peringkat Sarjana Muda (Tahap 6 MQF) ke Sarjana (Tahap 7 MQF) adalah **tidak dibenarkan**. Walau bagaimanapun, fleksibiliti telah diberi melalui pelaksanaan **Program Integrasi Ijazah Sarjana Muda ke Sarjana**. Secara ringkasnya, IPT boleh menawarkan kursus teras program Sarjana sebagai kursus elektif bebas di dalam program Sarjana Muda. Fleksibiliti ini bagi membolehkan pelajar membuat pemindahan kredit apabila menyambung pengajian ke peringkat Sarjana kelak. Syarat-syarat dan kriteria pelaksanaan boleh dirujuk dengan lebih lanjut dalam **Surat Makluman MQA Bil. 6/2019.**  *Rujukan:*  *Surat Makluman MQA Bil. 6/2019: MQA.100-1/7/2 Jld. 2 (22) bertarikh 17 Julai 2019 - Program Integrasi Sarjana Muda Tahap 6 MQF dan Sarjana Tahap 7 MQF.*   1. **Adakah kursus daripada program TVET seperti Sijil Kemahiran Malaysia (SKM) dan Diploma Kemahiran Malaysia boleh mendapat pemindahan kredit secara vertikal?**   Dibenarkan dan perlu mematuhi dasar pindah kredit semasa iaitu berasaskan kepada pemetaan kursus dan mematuhi syarat umum pindah kredit yang ditetapkan.  *Rujukan:*  *Surat JPT: Kemasukan Pelajar Lulusan SKM (Tahap 3 MQF) ke Peringkat Diploma (Tahap 4 MQF) atau yang setara dengannya di IPTS bertarikh 8 Januari 2021, no. ruj. JPT/GS 1000-606 Jld. 2 (37)*   1. **Adakah dibenarkan pemindahan kredit daripada kursus yang nilai kreditnya lebih tinggi kepada kursus yang mempunyai nilai kredit yang rendah?**   Dibenarkan. Pindah kredit bagi kursus yang mempunyai nilai kredit lebih tinggi ke nilai kredit lebih rendah seperti contoh 4 kredit kepada 3 kredit dengan mematuhi syarat pindah kredit yang ditetapkan.   1. **Adakah dibenarkan pemindahan kredit daripada kursus yang nilai kreditnya lebih rendah kepada kursus yang mempunyai nilai kredit yang tinggi?**   Tidak dibenarkan.   1. **Adakah dibenarkan pindahan kredit dengan gabungan 2 subjek yang mana jumlah kredit dan pemetaan kandungannya melebihi 80% kesetaraan?**   Gabungan kursus bagi tujuan pindah kredit adalah dibenarkan. Sebagai contoh, kursus A (3 kredit) + kursus B (3 kredit) dipindahkan ke kursus yang bernilai 4 kredit adalah dibenarkan.  *Nota:*  *Kursus yang telah digunakan untuk pemindahan kredit tidak boleh digunakan kali kedua untuk kursus lain.* |

|  |
| --- |
| **Staf Akademik** |
| 1. **Apakah dasar yang berkaitan dengan pengambilan staf akademik?**   Dasar pengambilan staf akademik dinyatakan secara khusus di pelbagai dokumen iaitu:   1. dasar MQA dan KPT; 2. standard program bidang berkaitan; dan 3. ketetapan badan profesional   Antara dokumen yang boleh dirujuk berkaitan dasar pengambilan staf akademik adalah:   1. Buku kompilasi dasar keluaran MQA 2. Standard Program bidang berkaitan 3. Standard 4. Kod Amalan Audit Institusi *(Code of Practice for Institutional Audit, COPIA)*, 5. Kod Amalan Akreditasi Program *(Code of Practice for Programme Accreditation, COPPA)*; 6. Kod Amalan Akreditasi Program: Pendidikan Jarak Jauh dan Terbuka COPPA: ODL; 7. Garis Panduan Staf Akademik *(Guidelines to Good Practices (GGP) Academic Staff)*; dan 8. Dokumen-dokumen lain yang berkaitan. |

|  |
| --- |
| **Pemantauan, Semakan dan Penambahbaikan Kualiti Berterusan Program (PERUBAHAN MAKLUMAT PROGRAM)** |
| 1. **Apakah dasar yang perlu dipatuhi berkaitan dengan perubahan kurikulum?**   Dasar berkenaan dengan perubahan kurikulum adalah seperti berikut:   1. Perubahan kurikulum mesti dibuat melalui proses yang teratur dan diluluskan oleh pihak berautoriti Pemberi Pendidikan Tinggi (PPT) seperti Senat Universiti atau Lembaga Akademik Kolej. 2. Setiap perubahan yang dibuat perlu mencerminkan penamaan program dan PPT perlu menyatakan justifikasi berkaitan perubahan kurikulum. 3. Setiap perubahan kurikulum hendaklah mengambil kira keperluan yang terdapat dalam standard program sekiranya berkaitan. 4. Peratusan perubahan kurikulum yang diambil kira adalah secara KUMULATIF berdasarkan kurikulum asal seperti yang diluluskan. 5. Perubahan kandungan kurikulum yang bersifat struktural melebihi 30% daripada kurikulum asal komponen teras, major, minor atau pengkhususan yang melibatkan pengguguran, penambahan atau penggantian kursus atau perubahan major \_Course Learning Outcomes\_ (CLO) yang bukan editorial atau gabungan kedua-duanya, perlu dinilai semula oleh MQA. Caj penilaian akan dikenakan berdasarkan keperluan. Setelah kelulusan MQA diperolehi, pihak PPT perlu memaklumkan kepada Jabatan Pendidikan Tinggi (JPT), KPT untuk kemaskini maklumat dalam surat kelulusan pengendalian program. 6. Bagi perubahan kurikulum yang perlu dinilai semula oleh MQA, PPT hendaklah mengemukakan dokumen seperti berikut: 7. Justifikasi perubahan kurikulum; 8. Maklumat skema pengajian kurikulum program yang telah diluluskan; 9. Peratusan perubahan kurikulum dan jadual pemetaan kurikulum asal dan yang dipinda; dan 10. Maklumat terperinci silibus untuk semua kursus yang terlibat dengan perubahan.   **Catatan:**   1. Perubahan kurikulum boleh berlaku tidak terhad kepada perubahan hasil pembelajaran, objektif program dan penamaan program sahaja. Perubahan juga boleh berlaku apabila pihak PPT membuat perubahan atau menambah kursus yang ditawarkan, perubahan nilai kredit, perubahan agihan atau jenis penilaian dan sebagainya. PPT perlu mempunyai polisi sendiri yang jelas berkaitan perubahan kurikulum ini. MQA tidak menentukan secara spesifik tentang kaedah pengiraan peratusan perubahan kurikulum. 2. Penawaran komponen U1 bagi Mata Pelajaran Pengajian Umum (MPU) tidak diambil kira memandangkan ia berlaku disebabkan oleh perubahan dasar semasa KPT. 3. PPT yang berstatus swaakreditasi tidak perlu mengemukakan permohonan perubahan kurikulum kepada MQA kerana status tersebut membolehkan mereka melaksanakan perubahan kurikulum sendiri berdasarkan prosedur tertentu, kecuali bagi program badan profesional, perubahan kurikulum perlu mendapat pengesahan oleh badan profesional berkenaan.   *Rujukan:*  *1. Surat Makluman MQA Bil. 4/2018: MQA.100-1/7/2 Jilid 2 (7) bertarikh 8 Mac 2018 - Perubahan Maklumat Program*  *2. Surat Makluman MQA Bil. 5/2013: MQA 07 Jilid 3 (88) bertarikh 29 Julai 2013 - Dasar Perubahan Kurikulum.*   1. **Adakah PPT perlu memohon kelulusan sekiranya mengubah tempoh pengajian, perubahan nilai kredit bergraduat dan jumlah semester?**   PPT perlu mendapatkan kelulusan. Sebarang perubahan yang dilakukan oleh PPT jika berbeza dengan Surat Kelulusan Pengendalian Program yang dikeluarkan oleh KPT atau pihak berautoriti yang berkenaan, PPT perlu mendapatkan kelulusan daripada JPT, KPT dan mengemukakan salinan kelulusan tersebut kepada MQA bagi tujuan kemaskini maklumat dalam Daftar Kelayakan Malaysia (MQR) dan rekod MQA.  Sekiranya perubahan yang dilaksanakan turut melibatkan struktur dan kandungan kurikulum yang melebihi 30%, maka perubahan tersebut perlu dihantar kepada MQA untuk dinilai semula.  *Rujukan:*  *Surat Makluman MQA Bil. 4/2018: MQA.100-1/7/2 Jilid 2 (7) bertarikh 8 Mac 2018 - Perubahan Maklumat Program*   1. **Adakah perubahan kurikulum boleh dilaksanakan bagi program yang masih berstatus Akreditasi Sementara?**   Dibenarkan. MQA tidak menetapkan masa tertentu untuk PPT melaksanakan semakan dan membuat perubahan kurikulum. PPT boleh melaksanakan perubahan kurikulum berdasarkan kepada keperluan dan penambahbaikan kepada program yang ditawarkan.   1. **Adakah PPT perlu mengemukakan keseluruhan dokumen MQA-01 untuk penilaian semula MQA apabila berlaku perubahan kurikulum?**   Tidak perlu. Bagi perubahan kurikulum yang perlu dinilai semula oleh MQA, PPT hendaklah mengemukakan dokumen seperti berikut:   1. Justifikasi perubahan kurikulum; 2. Maklumat skema pengajian kurikulum program yang telah diluluskan; 3. Peratusan perubahan kurikulum dan jadual pemetaan kurikulum asal dan yang dipinda; dan 4. Maklumat terperinci silibus untuk semua kursus yang terlibat dengan perubahan. 5. **Bagaimanakah pengiraan kurikulum dilaksanakan dan adakah terdapat 'template' atau formula untuk mengira peratus perubahan kurikulum?**   Untuk makluman, peratusan perubahan kurikulum adalah dikira secara kumulatif berdasarkan kurikulum asal yang diluluskan. MQA tidak mempunyai format spesifik untuk pengiraan tersebut. PPT boleh menyediakan formula pengiraan sendiri.   1. **Adakah struktur kurikulum baharu boleh dilaksanakan ke atas pelajar sedia ada?**   Kohort pelajar yang telah berada dalam sistem boleh mengguna pakai struktur kurikulum seperti mana yang telah dinyatakan dalam surat tawaran pelajar atau perjanjian antara pelajar dan PPT.  Sekiranya PPT ingin melaksanakan struktur kurikulum baharu ke atas kohort sedia ada, PPT perlu memastikan ianya tidak membebankan dan berdasarkan persetujuan pelajar. |

|  |
| --- |
| **APEL for Credit Award (APEL.C)** |
| 1. **Apa itu APEL.C?**   APEL.C ialah kaedah penilaian ilmu yg diperoleh daripada pengalaman kerja, pengalaman hidup atau himpunan kursus pendek bagi tujuan mendapatkan pindahan kredit untuk kursus dalam program akademik di Pemberi Pendidikan Tinggi (PPT).   1. **Apakah perbezaan antara APEL yang dilancarkan sebelum ini dengan APEL.C?**   APEL yang dilancarkan sebelum ini adalah untuk tujuan kemasukan ke PPT iaitu dikenali sebagai APEL *(Access)*. APEL.C atau APEL *(Credit)* pula adalah untuk tujuan mendapatkan pindahan kredit.  Melalui pelaksanaan APEL.A dan APEL.C, individu yang mempunyai pengalaman yang luas bukan sahaja boleh masuk ke program di PPT tetapi juga boleh menggunakan pengalamannya untuk mendapatkan pindah kredit bagi kursus tertentu dalam program pengajian. Justeru itu, pelajar dapat melengkapkan pengajiannya dalam tempoh yang lebih singkat.  Bagi tujuan permohonan penilaian APEL.C, seseorang itu mesti berstatus pelajar (telah berdaftar dalam program pengajian di PPT).   1. **Bilakah APEL.C mula dilaksanakan?**   APEL.C mula dilaksanakan pada September 2016.   1. **Siapakah yang akan melaksanakan penilaian APEL.C terhadap pelajar?**   APEL.C akan dilaksanakan sendiri oleh PPT terhadap pelajarnya dengan syarat PPT tersebut telah mendapat kelulusan untuk mengendalikan APEL.C daripada MQA. Bagi menjamin kualiti penilaian, PPT perlu melaksanakan APEL.C dengan bertunjangkan Garis Panduan Amalan Baik: APEL.C terbitan MQA yang merangkumi dasar pengendalian APEL.C dan panduan pembinaan instrumen penilaian.   1. **Adakah ditetapkan had umur untuk memohon APEL.C?**   Tiada. APEL.C tidak seperti APEL.A yang menetapkan had umur tertentu bagi setiap tahap pengajian.   1. **Adakah APEL.C hanya terhad kepada warganegara dan pelajar yang melalui laluan APEL.A?**   Tidak. APEL.C terbuka kepada semua pelajar di PPT yang telah mendapat kelulusan menjalankan APEL.C, sama ada berstatus warganegara atau pelajar antarabangsa. APEL.C juga terbuka kepada semua pelajar tidak kira kaedah kemasukan ke program pengajian, sama ada melalui laluan APEL.A atau konvensional.   1. **Adakah pelajar yang memohon APEL.C perlu menduduki peperiksaan untuk mendapatkan pindahan kredit?**   Pelajar yang memohon APEL.C kepada PPT akan dinilai tetapi bagaimana bentuk penilaian adalah bergantung kepada kesesuaian bidang. Ia tidak semestinya peperiksaan. Kaedah penilaian boleh dalam bentuk demonstrasi, temu duga penilaian portfolio dan sebagainya.   1. **Berapakah jumlah pindah kredit maksimum yang dibenarkan di bawah APEL.C dan bolehkah seseorang pelajar memperoleh kedua-dua pindah kredit APEL.C dan pembelajaran formal?**   Pindah kredit di bawah APEL.C adalah maksimum 60% daripada pengalaman non-formal dan informal sahaja. Tambahan pindah kredit daripada pembelajaran formal termasuk micro-credential, had maksimum keseluruhan pindah kredit adalah maksimum 70% (rujuk Surat Makluman MQA Bil.6/2025 bertarikh 21 April 2025).   1. **Bagaimanakah MQA akan memastikan semua pihak yang berkaitan melaksanakan APEL.C dengan betul?**   Pertamanya bagi memastikan PPT mampu melaksanakan APEL.C dengan baik, hanya PPT yang telah lulus penilaian MQA sahaja dibenarkan untuk menjalankan APEL.C.  Skop penilaian MQA terhadap kemampuan pelaksanaan APEL.C oleh PPT merangkumi dua aspek utama iaitu sistem pengurusan dan kemudahan di PPT serta keupayaan PPT dalam membina dan mengaplikasikan instrumen penilaian APEL.C.  Keduanya MQA akan memantau pelaksanaan APEL.C di PPT semasa lawatan akreditasi dan audit institusi.   1. **Bolehkah kolej, kampus cawangan atau anak syarikat di bawah sesuatu PPT induk mengguna pakai kelulusan penilaian APEL.C yang telah diperoleh oleh PPT induk?**   Tidak boleh. Setiap institusi perlu memohon APEL.C secara berasingan kepada MQA kerana ia mempunyai Senat masing-masing dalam membuat keputusan berkaitan akademik.   1. **Adakah proses rayuan bermaksud semakan terhadap keputusan penilaian APEL.C yang telah dikeluarkan kepada pelajar?**   Ya. Proses rayuan selepas keputusan gagal penilaian APEL.C dikeluarkan hanya melibatkan semakan semula keputusan tersebut dan bukan penghantaran semula bukti tambahan atau menduduki semula penilaian. Pelajar perlu mengikuti kursus tersebut sepertimana pelajar biasa jika gagal permohonan pindah kredit APEL.C.   1. **Bolehkah PPT yang telah mendapat kelulusan melaksanakan APEL.C meminda amaun fi pelajar bagi proses penilaian APEL.C?**   Boleh kerana penetapan fi APEL.C kepada pelajar adalah di bawah bidang kuasa PPT. Oleh itu, penetapan dan pindaan terhadap fi tidak perlu merujuk kepada MQA.   1. **Adakah pelaksanaan APEL.C ini selaras dengan amalan baik di luar negara?**   Ya, sudah tentu. APEL.C dibina bertunjangkan himpunan amalan-amalan baik dari pelbagai badan jaminan kualiti di dalam dan luar negara, universiti terbuka dan lain-lain institusi berkaitan.   1. **Apakah kebaikan APEL.C?**   Antara kebaikan APEL.C ialah:   1. memungkinkan pelajar menghabiskan pengajian dalam tempoh yang lebih singkat; 2. menggalakkan individu yang bekerja untuk kembali belajar; 3. mengiktiraf pengalaman pembelajaran individu yang diperoleh di luar aliran formal; 4. mengelakkan pembelajaran yang berulang; 5. boleh mengurangkan kos pengajian pelajar; 6. menjadikan sistem pendidikan tinggi kita lebih fleksibel dan setanding negara maju yang rata-ratanya telah mengiktiraf pembelajaran terdahulu; 7. salah satu kaedah untuk mewujudkan budaya pembelajaran sepanjang hayat 8. mewujudkan masyarakat berilmu bagi tujuan meningkatkan ekonomi negara dan pembangunan sosial; dan 9. menyumbang ke arah pembangunan modal insan negara melalui pengiktirafan pekerja berkemahiran. |

|  |
| --- |
| **Credit Transfer for MOOC** |
| 1. **Sehingga kini MOOC tidak pernah diberi kredit. Apakah rasional Kementerian Pendidikan Tinggi (KPT) dan Agensi Kelayakan Malaysia (MQA) mengiktiraf kredit pembelajaran melalui MOOC?**   MOOC bermula dengan tujuan memberi akses kepada seramai mungkin pelajar di seluruh dunia belajar secara dalam talian secara percuma. Setelah beberapa tahun MOOC diperkenalkan, banyak institusi mula memikirkan tentang pemberian kredit kepada pelajar yang mengambil MOOC.Selain IPT Malaysia, beberapa IPT luar negara juga kini sedang membangunkan mekanisma untuk memberi kredit kepada pelajarnya yang mengikuti subjek secara MOOC. Kementerian berpandangan pengiktirafan kredit MOOC ini sangat baik dan tepat pada masanya untuk menggalakkan *flexible learning* kepada pelajar, mengurangkan *duplication of learning* dan mengiktiraf pembelajaran dan pengalaman yang diperolehi di luar *conventional classroom.*   1. **Bagaimanakah pemberian kredit MOOC ini boleh dilaksanakan?**   MQA, seperti yang dinyatakan di Lonjakan 9 Pembelajaran Dalam Talian Tahap Global Pelan Pembangunan Pendidikan Malaysia 2015-2025 (Pendidikan Tinggi) telah membangunkan polisi dan garis panduan pindah kredit MOOC melalui satu jawatan kuasa yang diketuai oleh Prof. Dato' Dr. Mohamad Amin Embi dari Universiti Kebangsaan Malaysia (UKM).Berdasarkan garis panduan ini:   1. IPT perlu memastikan bahawa MOOC yang diikuti oleh pelajar yang memohon pindah kredit adalah dari program yang telah diakredit oleh MQA atau badan jaminan kualiti dari negara lain atau MOOC yang boleh dipetakan dengan hasil pembelajaran kursus yang bakal diambil oleh pelajar tersebut. 2. Selepas itu, IPT perlu memastikan kesahihan pelajar yang mengambil MOOC tersebut. Pengesahan boleh dilaksanakan dengan meminta pelajar tersebut menduduki *onsite proctored exam* bagi MOOC yang diambil. Setelah disahkan, IPT boleh memberikan kredit berdasarkan pemetaan yang dilakukan. 3. Sekiranya pelajar tidak menduduki *onsite proctored exam*, IPT masih boleh melakukan pengesahan dan membuat penilaian ke atas pelajar sama ada kompetensi pelajar tersebut mencapai hasil pembelajaran kursus yang dipetakan. Sekiranya IPT berpuashati dengan hasil penilaian tersebut, IPT boleh memberikan pemindahan kredit. 4. **Bilakah garis panduan ini akan dimuktamadkan?**   Garis Panduan ini telah siap dibina dan akan dilancarkan oleh YB Menteri Pendidikan Tinggi pada 27 September 2016. Garis panduan ini diterbitkan dalam edisi cetakan dan juga *e-book* yang mana edisi e-book boleh dibeli secara *on-line* selepas majlis pelancaran tersebut melalui portal MQA.   1. **Apakah pemberian kredit MOOC kelak perlu mendapat kelulusan MQA terlebih dahulu?**   Tidak. Senat IPT boleh membuat keputusan berdasarkan prosedur pindah kredit MOOC seperti yang dinyatakan dalam "Garis Panduan Pindah Kredit MOOC".   1. **Apakah ada negara lain yang telah melaksanakan pindah kredit MOOC ini?**   Pada pengetahuan Kementerian dan MQA ketika ini, masih belum ada negara yang membangunkan polisi nasional berkenaan pemberian kredit kepada MOOC. Malaysia adalah negara pertama di dunia.   1. **Selain pindah kredit MOOC, apakah lagi inisiatif Kementerian mengenai MOOC?**   MQA juga sedang mengkaji kemungkinan untuk membangunkan 'Daftar' mengenai MOOC yang telah diiktiraf kreditnya dan boleh digunakan oleh pelajar untuk memindah kredit. Sekiranya daftar ini dibangunkan kelak, ianya akan menjadi rujukan kepada pelajar seluruh dunia yang berminat untuk menyambung pengajian di Malaysia dalam merancang fleksibiliti pembelajaran mereka. Ini secara tak langsung akan meningkatkan lagi profile Malaysia sebagai hub pilihan pendidikan tinggi.   1. **Untuk bercakap dengan pegawai MQA, siapakah yang boleh dihubungi?**   Sistem Pengurusan Pertanyaan Dan Aduan MQA  www2.mqa.gov.my/sppav2 |

|  |
| --- |
| **Code Of Practice** |
| 1. **Adakah pembelajaran dan pengajaran secara bersemuka (face to face, F2F) wajib dan berapakah peruntukan jam pertemuan bersemuka ini?**   Berdasarkan COP-ODL, definisi bersemuka *(face to face, F2F)* merujuk kepada interaksi fizikal yang sebenar atau lain-lain komunikasi melalui media teknologi yang memaparkan pelajar dan tutor / fasilitator / jurulatih dalam masa nyata *(real time)* untuk membolehkan respons secara langsung. Pembelajaran dan pengajaran secara F2F adalah wajib, namun peruntukan jam pertemuan bersemuka boleh ditetapkan oleh PPT sendiri mengikut kesesuaian bidang program pengajian.   1. **Adakah program baharu boleh terus ditawarkan secara ODL?**   Boleh. Mengikut dasar semasa iaitu dengan merujuk kepada Surat Makluman MQA Bil. 12/2020, PPT konvensional dibenarkan untuk menawarkan program pengajian dengan kaedah penyampaian secara ODL dengan memenuhi kriteria umum yang dinyatakan dalam surat makluman tersebut.   1. **Adakah program yang ingin ditawarkan secara ODL perlu dimohon akreditasi secara berasingan daripada program sama yang sedang dijalankan secara konvensional?**   Ya, program yang ingin ditawarkan secara ODL wajib memohon akreditasi secara berasingan daripada program sama yang sedang dijalankan secara konvensional.   1. **Adakah latihan industri boleh digantikan dengan kursus lain bagi program pengajian yang ditawarkan secara ODL?**   Perkara ini adalah tertakluk kepada penetapan dalam Surat Makluman MQA Bil.2/2018: Penggantian Latihan Industri dengan Komponen Lain Kurikulum bagi Pelajar Separuh Masa.   1. **Apakah dokumen spesifik yang boleh dirujuk bagi melaksanakan program ODL?**   Dokumen yang boleh dirujuk untuk melaksanakan program ODL ialah:   * Kod Amalan Pembelajaran Terbuka dan Jarak Jauh (MQA, 2013) * Garis Panduan dan Piawaian Pengendalian Pembelajaran Terbuka dan Jarak Jauh (JPT) * *e-Learning Guidelines for Malaysian* HEIs (KPM, 2014) |

**Programme Standards**

|  |
| --- |
| **Generik (merentas standard program)** |
| 1. **Adakah penilaian akhir hanya dalam bentuk peperiksaan akhir?**   Tidak semestinya. Penilaian akhir boleh dijalankan dalam pelbagai bentuk seperti laporan kajian kes dan pembentangan, namun tertakluk kepada keperluan tertentu sesuatu standard program.   1. **Adakah dengan menggunakan pendekatan blended learning, kaedah penyampaian program perlu ditukar daripada konvensional kepada ODL?**   *Blended learning* ialah salah satu kaedah pembelajaran dan pengajaran. Kaedah penyampaian program (konvensional atau ODL) ditentukan berdasarkan peratusan pembelajaran dalam talian yang dilaksanakan.   1. **Apakah yang dimaksudkan dengan sijil yang diiktiraf dalam syarat kelayakan masuk?**   Sijil yang diiktiraf adalah kelayakan yang telah diakredit/diiktiraf oleh badan berautoriti atau badan profesional negara berkenaan yang mengesahkan kelayakan tersebut.   1. **Adakah kelayakan seperti UEC, O-Level, A-Level, Canadian Pre-University boleh diterima masuk bagi program diploma atau sarjana muda walaupun tidak dinyatakan dalam standard program?**   Kelayakan-kelayakan lain yang setara dengan SPM dan STPM seperti UEC, O-Level, A-Level, Canadian Pre-University boleh diterima, namun tertakluk kepada keperluan spesifik mata pelajaran SPM dan PNGK.   1. **Siapakah yang bertanggungjawab untuk menentukan kesetaraan pencapaian sesuatu kelayakan yang tidak menggunakan sistem pemarkahan PNGK?**   Bagi kelayakan yang tidak menggunakan sistem pemarkahan PNGK, kesetaraan pemarkahan terhadap sistem PNGK perlu dilaksanakan sendiri oleh PPT.   1. **Apakah gred di peringkat A-Level yang diterima setara dengan gred C (NGMP: 2.00) di peringkat STPM untuk kemasukan ke sarjana muda?**   Gred yang diterima setara dengan gred STPM untuk kemasukan ke sarjana muda bagi kelayakan A-Level adalah gred D walaupun gred E adalah lulus.   1. **Sekiranya syarat kelayakan masuk sesuatu program memerlukan kepujian (kredit) dalam 3 mata pelajaran SPM dan lulus dalam mata pelajaran Matematik, di mana calon mendapat kredit untuk Matematik, adakah hanya 3 mata pelajaran yang kredit itu diambil kira atau masih memerlukan keseluruhan 4 mata pelajaran?**   Dalam kes yang dinyatakan, 3 mata pelajaran yang kredit itu diambil kira kerana syarat 3 kepujian telah ditepati dan pencapaian kredit Matematik adalah lebih tinggi daripada syarat lulus yang ditetapkan.   1. **Apakah skor MUET yang setara dengan skor IELTS 5.0?**   Merujuk kepada Surat Makluman JPT dengan nombor rujukan JPT/GS1000-614(139) bertarikh 30 November, IELTS 5.0 disetarakan dengan MUET Band 3.   1. **Adakah peratusan penilaian berterusan dan penilaian akhir yang dinyatakan adalah wajib dipatuhi?**   Peratusan penilaian berterusan dan akhir adalah wajib dipatuhi seperti yang ditetapkan dalam standard program.   1. **Adakah wajib untuk menawarkan kursus sesuatu program seperti yang terkandung dalam badan pengetahuan (body of knowledge)?**   PPT wajib memastikan badan pengetahuan *(body of knowledge)* yang ditetapkan ada dalam program, namun tertakluk kepada keperluan yang digariskan dalam sesuatu standard program seperti keperluan menawarkan setiap kursus secara berasingan atau boleh digabung serta kaedah pemilihan kursus mengikut reka bentuk program tertentu. |
| **Standard Program: Pengajian Perniagaan** |
| 1. Adakah program sarjana muda dan sarjana secara kerja khusus wajib ditawarkan dengan pengkhususan?   Tidak semestinya. Program sarjana muda dan sarjana secara kerja khusus boleh ditawarkan tanpa pengkhususan. Jika ia ditawarkan tanpa pengkhususan, komponen pengkhususan perlu diterapkan dalam teras program tersebut. |
| **Standard Program: Kewangan** |
| 1. **Adakah program sarjana muda dan sarjana secara kerja khusus wajib ditawarkan dengan pengkhususan?**   Tidak semestinya. Program sarjana muda dan sarjana secara kerja khusus boleh ditawarkan tanpa pengkhususan. Jika ia ditawarkan tanpa pengkhususan, komponen pengkhususan perlu diterapkan dalam teras program tersebut.   1. **Adakah calon dengan kelayakan dalam bidang perniagaan boleh menyambung pengajian ke program sarjana kewangan/ perbankan/ insurans?**   Boleh, bidang perniagaan adalah salah satu bidang berkaitan yang diterima masuk bagi program sarjana kewangan/ perbankan/ insurans.   1. **Bolehkah pelajar diberikan take home test bagi peperiksaan akhir (final examination).**   Tidak. Penilaian akhir tidak boleh dijalankan secara *take home test.*   1. Bolehkah pelajar diberikan open book test bagi peperiksaan akhir?   *Open book test* boleh dijalankan dalam peperiksaan akhir tetapi PPT perlu memastikan kesesuaian aras kesukaran soalan dan kursus tersebut dengan kaedah open book. Bagi kriteria *open book test* seperti bilangan buku yang boleh dibawa untuk rujukan, PPT perlu mempunyai prosedur tersendiri berdasarkan amalan baik. |
| **Standard Program: Komputeran** |
| 1. **Adakah keperluan IELTS yang dinyatakan hanya bagi tahap kedoktoran?**   Tidak. Keperluan IELTS yang dinyatakan adalah terpakai bagi semua tahap yang dinyatakan.   1. **Apakah yang dimaksudkan dengan contoh skor IELTS 6.0 atau setara?**   PPT boleh menetapkan sendiri skor IELTS bagi setiap tahap dengan justifikasi, tertakluk kepada dasar semasa JPT melalui surat bernombor rujukan JPT/GS 1000-630(41) bertarikh 9 Disember 2019 dan JPT/GS 1000-630(9) bertarikh 31 Julai 2019. |
| **Standard Program: Perakaunan** |
| 1. **Adakah kriteria 3 tahun pengalaman bekerja yang ditetapkan bagi pemilihan staf akademik ialah pengalaman yang diperoleh sebelum atau selepas mendapatkan kelayakan profesional?**   Pengalaman bekerja selama 3 tahun ialah pengalaman yang diperoleh selepas mendapat kelayakan profesional. |
| **Standard Program: Sains Perubatan dan Kesihatan** |
| 1. **Adakah keperluan IELTS yang dinyatakan selepas syarat kelayakan masuk bagi tahap sarjana muda hanya terpakai bagi tahap itu?**   Ya. Keperluan IELTS yang dinyatakan selepas syarat kelayakan masuk bagi tahap sarjana muda hanya terpakai bagi tahap itu.   1. **Adakah standard program edisi pertama masih terpakai?**   Ya. Standard program edisi pertama masih terpakai bagi 8 bidang yang tidak dikaji semula iaitu *Audiology, Forensic Science, Speech Science, Biochemistry, Genetics, Microbiology, Medical Social Work dan Health Promotion* bagi keperluan hasil pembelajaran, reka bentuk dan penyampaian kurikulum serta sumber pendidikan. Keperluan lain adalah tertakluk seperti penetapan dalam standard program edisi kedua. |
| **Standard Program: Muamalat dan Kewangan Islam** |
| 1. **Bagi program bidang lain (contohya sarjana muda perniagaan) dengan pengkhususan bidang muamalat dan kewangan islam, adakah wajib menawarkan 4 kursus teras iaitu fiqh muamalat, usul fiqh, qawaid fiqhiyyah dan theologi Islam secara berasingan dan tidak boleh digabungkan dalam kursus lain atau sebagai satu kursus sahaja?**   Program bidang lain (contohya sarjana muda perniagaan) dengan pengkhususan bidang muamalat dan kewangan Islam wajib menawarkan 4 kursus teras iaitu fiqh muamalat, usul fiqh, qawaid fiqhiyyah dan teologi Islam secara berasingan. |
| **Standard Program: Bahasa** |
| 1. **Apakah yang dimaksudkan dengan kursus proficiency?**   Kursus *proficiency* adalah kursus di mana pelajar diajar tentang Bahasa tersebut yang meliputi kemahiran mendengar, bertutur, membaca dan menulis.   1. **Bagaimanakah pengiraan guided learning hours (GLH) bagi kursus proficiency dalam satu-satu program Bahasa?**   Pengiraan GLH bagi kursus *proficiency* diterangkan seperti contoh berikut:  Misalnya, dalam program linguistik, terdapat 2 kursus *proficiency* iaitu:  (https://www.mqa.gov.my/new/images/2020/tablefaq.jpg)  Standard Program: Bahasa menyatakan 1 kredit bersamaan 2 GLH. Pelajar program Bahasa Inggeris, Bahasa Melayu, Bahasa Cina dan Bahasa Tamil perlu melengkapkan minimum 200 GLH. Pelajar bagi lain-lain Bahasa perlu melengkapkan 100 GLH per semester. |

**Institutional Audit**

|  |
| --- |
| **Swaakreditasi** |
| 1. **Apakah maksud perakuan status swaakreditasi?**   Status swaakreditasi merupakan satu perakuan yang dikeluarkan oleh Agensi Kelayakan Malaysia (*Malaysian Qualifications Agency*, MQA) ke atas pemberi pendidikan tinggi (PPT) yang terbukti mempunyai sistem jaminan kualiti dalaman yang kukuh dan mantap.  MQA memberi kepercayaan kepada Senat PPT berstatus swaakreditasi untuk mengakredit sendiri program pengajian melalui sistem kualiti dalaman mereka berpandukan kepada Kerangka Kelayakan Malaysia (*Malaysian Qualifications Framework*, MQF) serta standard dan ketetapan yang ditetapkan oleh pihak MQA dan Kementerian Pendidikan Tinggi (KPT) dari semasa ke semasa.   1. **Apakah kepentingan pelaksanaan perakuan status swaakreditasi kepada sistem pendidikan tinggi negara?**   Pelaksanaan perakuan status swaakreditasi menyediakan satu tahap pengiktirafan lebih tinggi berasaskan prestasi kualiti (*performance-based*) sesebuah PPT yang telah berusaha memperkasa dan memperkukuh sistem kualiti dalaman mereka.  Ia menyediakan kerangka pengiktirafan yang bersifat *'no one size fits all'* dan diharapkan dapat menyuntik daya saing dalam kalangan PPT tempatan untuk terus berusaha memperkasa kualiti mereka.   1. **Apakah perbezaan antara perakuan status swaakreditasi dengan akreditasi program yang juga dilaksanakan oleh MQA?**   Perakuan status swaakreditasi diberikan kepada sesebuah PPT manakala perakuan akreditasi program (sama ada berstatus sementara atau penuh) diberikan kepada sesuatu program tertentu sahaja dan tidak melibatkan program lain.   1. **Bilakah pertama kali perakuan status swaakreditasi dianugerahkan kepada PPT tempatan?**   Perakuan status swaakreditasi pertama kali dianugerahkan pada bulan April 2010 kepada empat universiti awam dan empat kampus cawangan universiti luar negara iaitu:   1. Universiti Malaya (UM) 2. Universiti Sains Malaysia (USM) 3. Universiti Kebangsaan Malaysia (UKM) 4. Universiti Putra Malaysia (UPM) 5. Monash University Malaysia 6. The University of Nottingham Malaysia Campus 7. Swinburne University of Technology Sarawak Campus 8. Curtin University, Sarawak Malaysia   Universiti Teknologi Malaysia (UTM) telah dianugerahkan perakuan status yang sama pada bulan Mac 2013.   1. **Bagaimanakah sesebuah PPT boleh memohon perakuan status swaakreditasi?**   Sesebuah PPT boleh memohon perakuan status swaakreditasi setelah mendapat undangan daripada YB Menteri Pendidikan Tinggi (YB Menteri) untuk berbuat sedemikian.   1. **Bilakah undangan terkini yang dibuat oleh YB Menteri?**   Undangan terkini YB Menteri dibuat pada bulan Mac 2014 kepada PPT yang layak berdasarkan kriteria yang ditetapkan.   1. **Apakah kriteria YB Menteri untuk mengundang PPT yang layak?**   Undangan oleh YB Menteri pada Mac 2014 adalah berdasarkan kepada kriteria berikut:   1. Universiti yang ditubuhkan di bawah undang-undang bertulis, telah beroperasi sekurang-kurangnya 10 tahun sebagai universiti dan semua program matangnya telah mendapat perakuan akreditasi MQA; 2. Mempunyai sistem pengurusan dan jaminan kualiti dalaman; dan 3. Mencapai Tier 5 dalam Sistem Penarafan Institusi Pengajian Tinggi Malaysia (SETARA). 4. **Bila dan bagaimanakah MQA menilai PPT terbabit?**   PPT yang telah diundang oleh YB Menteri perlu mengemukakan permohonan berdasarkan format Laporan Penilaian Kendiri yang telah ditetapkan oleh MQA.  Audit institusi yang dijalankan melibatkan lawatan ke kampus induk, kampus cawangan dan pusat pembelajaran PPT terlibat dan seterusnya penyediaan laporan menyeluruh dan perakuan oleh auditor.   1. **Apakah kriteria yang digunakan dalam audit insitusi untuk menentukan tahap kualiti PPT terbabit?**   Audit institusi dilaksanakan berdasarkan ketetapan yang digariskan oleh Kod Amalan Audit Institusi (*Code of Practice for Institutional Audit*, COPIA), pematuhan kepada MQF dan standard-standard yang diterbitkan oleh MQA.   1. **Siapakah yang terlibat dalam melaksanakan audit institusi?**   Audit institusi yang dilaksanakan oleh MQA sepanjang tahun 2015 dan 2016 telah dijayakan oleh 16 kumpulan panel auditor. Mereka merupakan pakar akademik yang mempunyai pengalaman luas dalam sistem kualiti akademik universiti.   1. **Siapakah yang telah menyemak dan mengesahkan keputusan perakuan status swaakreditasi?**   Keputusan swaakreditasi dimuktamadkan oleh Jawatankuasa Swaakreditasi yang dianggotai seramai sembilan orang ahli iaitu:   1. Ketua Pegawai Eksekutif MQA sebagai Pengerusi. 2. Seorang wakil Majlis MQA sebagai Timbalan Pengerusi. 3. Dua orang wakil Mesyuarat Jawatankuasa Akreditasi MQA. 4. Dua orang wakil Naib Canselor (awam dan swasta). 5. Seorang wakil Kementerian Pendidikan Tinggi. 6. Seorang wakil Pengerusi Lembaga Pengarah Universiti. 7. Seorang pakar pendidikan tinggi. 8. **Apakah faedah dan keistimewaan yang dinikmati oleh PPT yang dianugerahkan perakuan status swaakreditasi?**   Keistimewaan yang dinikmati oleh PPT yang dianugerahkan perakuan status swaakreditasi adalah PPT terbabit boleh mengakredit program pengajiannya sendiri melalui Jawatankuasa Senat mereka.  Justeru PPT berstatus swaakreditasi menikmati lebih ruang mengoptimumkan tumpuan dan sumber dalam memperkasakan kualiti program pengajian yang ditawarkan.  Malahan PPT berstatus swaakreditasi diharapkan dapat melaksanakan akreditasi program mereka sendiri dengan lebih baik walau tanpa penglibatan MQA.   1. **Adakah terdapat program yang dikecualikan daripada proses swaakreditasi PPT?**   Program yang tidak tertakluk kepada status swaakreditasi dan masih perlu melalui proses penilaian MQA adalah seperti berikut:   1. Program profesional; 2. Program yang dijalankan secara kerjasama dengan universiti lain; dan 3. Program yang ditawarkan oleh anak syarikat PPT berstatus swaakreditasi. 4. **Bolehkah program yang diakredit sendiri oleh PPT berstatus swaakreditasi mendaftarkan program terbabit dalam Daftar Kelayakan Malaysia?**   Ya. Program pengajian yang diakredit sendiri oleh PPT berstatus swaakreditasi boleh didaftarkan ke dalam Daftar Kelayakan Malaysia untuk rujukan pihak umum, tertakluk kepada terma dan prosedur yang ditetapkan oleh MQA.   1. **Berapa kerap perakuan status swaakreditasi akan dinilai semula oleh MQA?**   Penilaian semula status swaakreditasi akan dilaksanakan setiap lima tahun sekali. Oleh yang demikian, kumpulan lapan (8) PPT pertama yang diberi perakuan swaakreditasi pada tahun 2010 telah dinilai semula pada tahun 2015 dan 2016 serta berjaya mengekalkannya.   1. **Berapakah jumlah keseluruhan terkini universiti berstatus swaakreditasi?**   Dengan penambahan lapan PPT baharu, jumlah keseluruhan PPT berstatus swaakreditasi adalah sebanyak 19 buah institusi.   1. **Dimanakah maklumat berkaitan universiti berstatus swaakreditasi boleh dirujuk?**   Senarai PPT berstatus swaakreditasi boleh dirujuk dalam portal MQA di [www.mqa.gov.my/](http://www.mqa.gov.my/) manakala carian program yang ditawarkan oleh PPT ini boleh dibuat di portal Daftar Kelayakan Malaysia di www2.mqa.gov.my/mqr |
| **Pematuhan Akreditasi** |
| 1. **Apakah maksud penilaian pematuhan akreditasi penuh?**   **Pematuhan Akreditasi Penuh** merupakan penilaian bagi memantau program yang dikendalikan oleh Pemberi Pendidikan Tinggi yang telah mendapat Akreditasi Penuh dapat mengekalkan, mempertingkatkan kualiti, standard dan kriteria yang ditetapkan dalam menjamin kualiti program.   1. **Bilakah penilaian pematuhan akreditasi penuh akan dilaksanakan ke atas PPT?**   Penilaian ini akan dijalankan sekurang-kurangnya sekali dalam tempoh lima tahun atau mana-mana tempoh lain yang dipersetujui oleh pengurusan bagi program berstatus Akreditasi Penuh dan tidak termasuk program badan profesional.   1. **Adakah PPT perlu membuat permohonan penilaian pematuhan akreditasi penuh kepada MQA?**   PPT akan diminta untuk mengemaskini maklumat penawaran program melalui Portal E-Semakan. MQA akan mengeluarkan surat makluman kepada PPT yang terlibat dan dokumen permohonan pematuhan akreditasi perlu dihantar kepada MQA berdasarkan tarikh dan caj yang ditetapkan.   1. **Apakah format yang perlu disediakan oleh PPT yang akan melalui penilaian pematuhan akreditasi penuh?**   PPT perlu menyediakan Dokumen MQA-04 yang mengandungi maklumat yang dikategorikan seperti berikut:   1. Deklarasi 2. Bahagian A : Maklumat Umum Pemberi Pendidikan Tinggi (PPT) 3. Bahagian B : Maklumat Program 4. Bahagian C : Status Pematuhan Syarat-syarat Khusus Akreditasi Penuh Program 5. Bahagian D : Laporan Penilaian Kendiri     Bidang 1 : Pembangunan dan Penyampaian Program    Bidang 2 : Penilaian Pembelajaran Pelajar    Bidang 3 : Pemilihan dan Khidmat Sokongan Pelajar    Bidang 4 : Staf Akademik    Bidang 5 : Sumber Pendidikan    Bidang 6 : Pengurusan Program    Bidang 7 : Pemantauan, Semakan Program dan Penambahbaikan Kualiti Berterusan   1. Lampiran 2. **Bagaimanakah proses penilaian pematuhan akreditasi penuh ini akan dilaksanakan?**   Dokumen permohonan yang lengkap akan dihantar kepada Ahli Panel Penilai (APP). Mesyuarat penyelarasan bersama-sama pasukan APP yang dilantik akan diadakan dan penilaian akan dilaksanakan berdasarkan dokumen dan bukti yang dikemukan oleh PPT. Lawatan penilaian terhadap program akan dilaksanakan berdasarkan dapatan hasil penilaian semasa mesyuarat penyelarasan dan PPT akan dimaklumkan secara rasmi.   1. **Apakah persediaan awal yang perlu dilakukan oleh PPT sebelum penilaian pematuhan akreditasi penuh ini dijalankan?**   PPT hendaklah membuat penambahbaikan program dan menjalankan penilaian dalaman dari masa kesemasa setelah mendapat status akreditasi penuh. PPT perlu menyediakan Dokumen MQA-04 setelah menerima surat makluman awal berhubung penilaian pematuhan akreditasi daripada MQA. PPT juga perlu memastikan proses dan prosedur penambahbaikan program didokumenkan secara sistematik sebagai rujukan dan bahan bukti.   1. **Adakah MQA boleh membatalkan Perakuan Akreditasi sesuatu program?**   Ya. Perakuan Akreditasi boleh dibatalkan sekiranya PPT didapati melanggar syarat-syarat yang ditetapkan semasa akreditasi penuh atau terbukti berlaku penurunan kualiti program pengajian yang ditawarkan.   1. **Adakah PPT boleh membuat rayuan terhadap program yang telah dibatalkan perakuan akreditasi?**   Ya. PPT boleh mengemukakan rayuan dalam tempoh 30 hari secara bertulis kepada YB Menteri Pendidikan dari tarikh surat pembatalan MQA atau mengemukakan semula permohonan Akreditasi Penuh kepada MQA. |

|  |
| --- |
| **APEL.A** |
| 1. **Apakah tujuan APEL.A?**   APEL.A didefinisikan sebagai satu proses sistematik yang melibatkan identifikasi, dokumentasi dan penilaian pembelajaran berasaskan pengalaman terdahulu, seperti ilmu pengetahuan, kemahiran, dan sikap bagi menentukan tahap di mana seseorang individu telah mencapai hasil pembelajaran yang diinginkan, sebagai akses kepada sesuatu program pengajian dan/atau penganugerahan kredit.  APEL.A memberi peluang kepada mereka yang mempunyai pengalaman kerja tetapi kurang kelayakan atau tiada kelayakan akademik untuk menyambung pelajaran di Pemberi Pengajian Tinggi (PPT). Secara umumnya, penilaian APEL.A melibatkan penilaian terhadap ilmu yang diperoleh oleh seseorang itu menerusi pendidikan formal mahupun menerusi pengalamannya terdahulu.   1. **Bagaimana hendak memohon APEL?**   Permohonan dibuat secara dalam talian di https://www2.mqa.gov.my/apel\_a/   1. **Apakah kriteria permohonan APEL.A?**   Sila rujuk syarat permohonan di pautan seperti berikut:   * Peringkat Sijil (APEL T-3)  https://www2.mqa.gov.my/portalapela/SyaratPermohonanT3.cfm * Peringkat Diploma (APEL T-4) https://www2.mqa.gov.my/portalapela/SyaratPermohonanT3.cfm * Peringkat Diploma Lanjutan (APEL T-5) https://www2.mqa.gov.my/portalapela/SyaratPermohonanT3.cfm * Peringkat Ijazah Sarjana Muda, Diploma Siswazah dan Sijil Siswazah (APEL T-6) https://www2.mqa.gov.my/portalapela/SyaratPermohonanT3.cfm * Peringkat Ijazah Sarjana, Diploma Pascasiswazah dan Sijil Pascasiswazah (APEL T-7) https://www2.mqa.gov.my/portalapela/SyaratPermohonanT7.cfm * Peringkat Kedoktoran (APEL T-8) https://www2.mqa.gov.my/portalapela/SyaratPermohonanT8.cfm      1. **Apakah peringkat pengajian yang boleh dipohon menggunakan APEL.A?**   Buat masa ini, penilaian APEL.A di Malaysia adalah bertujuan untuk kemasukan ke PPT sahaja dan dibuka untuk \*\*ENAM\*\* peringkat kemasukan iaitu:   1. Kemasukan ke program peringkat Sijil (APEL T-3); 2. Kemasukan ke program peringkat Diploma (APEL T-4); 3. Kemasukan ke program peringkat Diploma Lanjutan (APEL T-5); 4. Kemasukan ke program peringkat Ijazah Sarjana Muda, Diploma Siswazah dan Sijil Siswazah (APEL T-6); 5. Kemasukan ke program peringkat Ijazah Sarjana, Diploma Pascasiswazah dan Sijil Pascasiswazah (APEL T-7) bagi mod Penyelidikan, Kerja Kursus dan Campuran; dan 6. Kemasukan ke program peringkat Kedoktoran (APEL T-8) bagi mod Penyelidikan, Kerja Kursus dan Campuran.      1. **Apakah program pengajian yang menawarkan syarat kemasukan menggunakan APEL.A?**   Secara umumnya, Sijil APEL.A boleh digunakan oleh pemohon untuk tujuan melanjutkan pelajaran ke PPT dalam mana-mana bidang yang ingin dimohon.  Bagi permohonan peringkat Ijazah Sarjana (APEL T-7), bidang yang ditawarkan adalah seperti yang dipaparkan di pautan:  **Bidang APEL (Tahap 7)** https://www2.mqa.gov.my/portalapela/BidangT7.cfm  Bagi permohonan peringkat Kedoktoran (APEL T-8), bidang yang ditawarkan adalah seperti yang dipaparkan di pautan:  **Bidang APEL (Tahap 8)** https://www2.mqa.gov.my/portalapela/BidangT8.cfm  Manakala bagi program pengajian yang melalui penilaian oleh badan profesional adalah tertakluk kepada syarat dan keperluan badan profesional tersebut.   1. **Apakah mod pengajian yang dibenarkan kepada calon yang lulus penilaian APEL.A?**   Calon yang lulus penilaian APEL.A boleh melanjutkan pengajian secara **sepenuh masa** atau secara **separuh masa**.  Bagi sijil **APEL.A peringkat Ijazah Sarjana (APEL T-7) dan Kedoktoran (APEL T-8)**, mod penawaran yang dibenarkan adalah seperti berikut:   * **Mod Kerja Kursus;** * **Mod Campuran;** dan * **Mod Penyelidikan**  1. **Adakah ujian penilaian APEL.A dikenakan bayaran?**   Caj penilaian APEL.A dan kaedah pembayaran mengikut tahap boleh didapati di pautan seperti berikut:   * **Peringkat Sijil (APEL T-3)** (https://www2.mqa.gov.my/portalapela/SyaratPermohonanT3.cfm) * **Peringkat Diploma (APEL T-4)** (https://www2.mqa.gov.my/portalapela/SyaratPermohonanT3.cfm) * **Peringkat Diploma Lanjutan (APEL T-5)** (https://www2.mqa.gov.my/portalapela/SyaratPermohonanT3.cfm) * **Peringkat Ijazah Sarjana Muda, Diploma Siswazah dan Sijil Siswazah (APEL T-6)** (https://www2.mqa.gov.my/portalapela/SyaratPermohonanT3.cfm) * **Peringkat Ijazah Sarjana, Diploma Pascasiswazah dan Sijil Pascasiswazah (APEL T-7)** (https://www2.mqa.gov.my/portalapela/SyaratPermohonanT7.cfm) * **Peringkat Kedoktoran (APEL T-8)** (https://www2.mqa.gov.my/portalapela/SyaratPermohonanT8.cfm)  1. **Apakah kaedah pembayaran penilaian APEL.A?]**   Pembayaran fi APEL.A bergantung kepada pemilihan tahap penilaian dan pemilihan pusat penilaian yang dibuat oleh calon seperti berikut:  (https://www.mqa.gov.my/new/images/2024/no8.jpg)   1. **Apakah proses yang perlu dilalui oleh calon APEL.A?**   Calon boleh merujuk kepada Garis Panduan Amalan Baik: Pengakreditan Pembelajaran Berdasarkan Pengalaman Terdahulu bagi Tujuan Kemasukan (APEL.A) dan Pengakreditan Pembelajaran Berdasarkan Pengalaman Terdahulu untuk Micro-Credentials (APEL.M)  [(GGP: APEL.A dan APEL.M)] di pautan : https://www2.mqa.gov.my/portalapela/dokumen/GGP\\_2023.pdf   1. **Berapakah tempoh proses penilaian APEL.A sehingga calon yang berjaya menerima sijil?** 2. Tempoh **proses penilaian APEL.A akan mengambil masa selama 2 hingga 4 bulan.** 3. Pemohon dinasihatkan untuk membuat **permohonan APEL.A sekurang-kurangnya 6 bulan sebelum tarikh kemasukan ke institusi pengajian tinggi** pilihan.   **Catatan:**  Walau bagaimanapun, sebarang tempoh penilaian APEL adalah bergantung kepada individu. Tempoh yang dinyatakan adalah bagi calon yang menduduki penilaian APEL tanpa ulangan. Sekiranya calon gagal dan perlu mengulang, tempoh penilaian akan lebih panjang.   1. **Apakah komponen penilaian yang perlu dilalui oleh seorang calon APEL.A?**   Komponen Penilaian setiap tahap APEL.A boleh didapati di pautan seperti berikut:   * Peringkat Sijil (APEL T-3) (https://www2.mqa.gov.my/portalapela/SyaratPermohonanT3.cfm) * Peringkat Diploma (APEL T-4) (https://www2.mqa.gov.my/portalapela/SyaratPermohonanT3.cfm) * Peringkat Diploma Lanjutan (APEL T-5) (https://www2.mqa.gov.my/portalapela/SyaratPermohonanT3.cfm) * Peringkat Ijazah Sarjana Muda, Diploma Siswazah dan Sijil Siswazah (APEL T-6) (https://www2.mqa.gov.my/portalapela/SyaratPermohonanT3.cfm) * Peringkat Ijazah Sarjana, Diploma Pascasiswazah dan Sijil Pascasiswazah (APEL T-7) (https://www2.mqa.gov.my/portalapela/SyaratPermohonanT7.cfm) * Peringkat Kedoktoran (APEL T-8) (https://www2.mqa.gov.my/portalapela/SyaratPermohonanT8.cfm)   Skop Ujian Aptitud, format penyediaan portfolio, format penyediaan Research Intent dan Temu duga boleh didapati di dalam Garis Panduan Amalan Baik: Pengakreditan Pembelajaran Berdasarkan Pengalaman Terdahulu bagi Tujuan Kemasukan (APEL.A) dan Pengakreditan Pembelajaran Berdasarkan Pengalaman Terdahulu untuk Micro-Credentials (APEL.M) [(GGP: APEL.A dan APEL.M)\] melalui pautan :   https://www2.mqa.gov.my/portalapela/dokumen/GGP\\_2023.pdf     1. **Apakah Struktur Ujian Aptitud yang perlu diambil oleh calon APEL.A?**   Struktur Ujian bagi peringkat Sijil (APEL.A T-3), Diploma (APEL.A T-4) dan Diploma Lanjutan (APEL.A T-5) dan Ijazah Sarjana Muda (APEL.A T-6):  ***Nota: Pemohon mestilah menjawab 20 soalan dengan betul untuk lulus.***  (https://www.mqa.gov.my/new/images/2024/12a.jpg)  Struktur Ujian bagi peringkat Ijazah Sarjana (APEL.A T-7) secara Kerja Kursus dan Mod Campuran:  **Nota: Pemohon mestilah memperolehi 50% dari ujian Aptitud untuk lulus.**  (https://www.mqa.gov.my/new/images/2024/12b.jpg)   1. **Apakah Pusat Penilaian APEL (PPA) dan tanggungjawab PPA?**   PPA adalah Pemberi Pendidikan Tinggi (PPT) yang dilantik oleh MQA untuk **menerima dan memproses sepenuhnya penilaian APEL.A**.  PPA dibahagikan kepada dua kategori iaitu:   1. PPA Terbuka; dan 2. PPA Dalaman   Maklumat lanjut beserta senarai terkini PPA boleh dirujuk di pautan :  https://www2.mqa.gov.my/portalapela/ApaItuPPA.cfm     1. **Adakah calon yang menjalani penilaian APEL.A di PPA hanya boleh melanjutkan pengajian di PPA tersebut sahaja?**   Maklumat lanjut mengenai perkara ini boleh dirujuk di pautan :  https://www2.mqa.gov.my/portalapela/ApaItuPPA.cfm   1. **Saya telah memohon APEL.A melalui laman web MQA dan memilih PPA untuk penilaian APEL.A, apakah tindakan seterusnya yang perlu saya lakukan?**   Pemohon akan menerima e-mel yang dijana secara automatik oleh sistem selepas mendaftar pada Portal APEL.A MQA. Tindakan seterusnya, pemohon perlu mendaftar semula dengan PPA di pautan yang disertakan dalam e-mel tersebut.   1. **Adakah sijil APEL mempunyai tempoh sah laku**   Tempoh sah laku Sijil APEL.A adalah selama **5 TAHUN** daripada tarikh makluman keputusan rasmi kepada calon oleh MQA. Sila rujuk pemakluman di pautan :  https://www2.mqa.gov.my/portalapela/img/Makluman/TempohSahLakuSijilAPEL.A.png |

|  |
| --- |
| **Equivalency** |
|  |

|  |
| --- |
| **APEL.A** |
| ***Nilai Taraf Menengah***   1. **Adakah permohonan penilaian kesetaraan menengah wajib dikemukakan pada MQA sekiranya pelajar ingin melanjutkan pengajian di Malaysia?**   TIDAK. Pihak MQA hanya membantu dalam membuat penilaian nilai taraf. Pihak PPT boleh membuat penilaian nilai taraf sendiri.   1. **Apakah tujuan penilaian kesetaraan dibuat?**   Tujuan penilaian ini ialah bagi membantu Pemberi Pendidikan Tinggi (PPT) yang berhasrat mengambil pelajar dengan kelayakan dari luar negara bagi kemasukan ke program pengajian tinggi di Malaysia.  Mohon rujuk panduan yang ditetapkan di pautan : https://www.mqa.gov.my/new/nilai\_taraf.cfm   1. **Adakah pelajar yang bergraduat pada Gred 11 yang mengikuti sistem persekolahan luar negara dengan exit award pada Gred 12 boleh memasuki peringkat Sijil atau Diploma?**   TIDAK. Berdasarkan Surat Makluman MQA Bil 1/2019 bertarikh 4 April 2019, dimaklumkan pelajar yang menamatkan persekolahan pada Gred 11 tanpa exit award tidak boleh diterima untuk menyambung pengajian ke peringkat Program Asas, Sijil dan Diploma.   1. **Adakah subjek Sains dalam suatu kelayakan luar negara boleh dibandingkan dengan kelayakan SPM?**   TIDAK.  MQA tidak membuat penilaian bagi:   1. *Kesetaraan gred mata pelajaran*   MQA tidak membuat perbandingan subjek bagi memenuhi syarat kelayakan masuk program tertentu.   1. *Kesetaraan gred / skor / markah*   IPT bertanggungjawab untuk mengkaji dan meneliti sistem gred / skor / markah sesuatu kelayakan bagi menyetarakan gred kelayakan tersebut dengan gred kelayakan di Malaysia.   1. **Sekiranya nama kelayakan tidak disenaraikan pada Senarai Kelayakan Masuk Pelajar Antarabangsa di laman web MQA adakah pihak PPT boleh membuat pengambilan pelajar**   YA. Pihak PPT boleh membuat pengambilan pelajar sekiranya layak dan memenuhi syarat kelayakan masuk yang ditetapka oleh pihak Kementerian Pengajian Tinggi atau badan-badan professional berkaitan. Pihak PPT juga boleh mengemukakan permohonan nilai taraf kepada pihak MQA sekiranya berminat  ***Nilai Taraf Tinggi***   1. **Apakah keperluan penilaian nilai taraf kelayakan?**   Di bawah Akta MQA 679 subseksyen 78(1) mana mana orang boleh memohon MQA untuk membuat penilaian kelayakan kelayakan yang dijalankan di dalam dan luar negara untuk dipserakukan sebagai setara dengan Kerangka Kelayakan Malaysia (*Malaysian Qualifications Framework*, MQF).  Kesetaraan kelayakan adalah penting bagi memastikan sesuatu kelayakan selaras dengan MQF.   1. **Siapakah yang boleh memohon penilaian nilai taraf kelayakan?**   Individu (pemegang kelayakan) atau Pemberi Pendidikan Tinggi (PPT) yang ingin menawarkan kelayakan luar negara yang tidak dipastikan tahap kelayakan tersebut untuk disetarakan dengan tahap MQF.   1. **Apakah keperluan penilaian nilai taraf kelayakan?**   Penilaian yang dibuat oleh individu adalah untuk digunakan sebagai salah satu kelayakan masuk ke peringkat yang lebih tinggi di PPT dalam negara atau apa-apa tujuan yang berkaitan.  Penilaian yang dibuat oleh PPT yang berhasrat untuk menawarkan kelayakan/program dari badan professional atau badan persijilan dari dalam dan luar negara.   1. **Apakah MQA turut membuat kesetaraan gred/markah bagi kelayakan luar negara pemohon?**   MQA tidak membuat penilaian bagi:  \*\*1\. kesetaraan gred mata pelajaran;\*\* MQA tidak membuat perbandingan subjek bagi memenuhi syarat kelayakan masuk program tertentu.  \*\*2\. kesetaraan gred/skor/markah;\*\* PPT bertanggungjawab untuk mengkaji dan meneliti sistem gred/skor/markah sesuatu kelayakan bagi menyetarakan gred kelayakan tersebut dengan gred kelayakan di Malaysia.   1. **Apakah tahap kelayakan yang disetarakan dengan MQF?**   Pemohon perlu menentukan tahap kelayakan yang dipohon untuk dibandingkan dengan Tahap 3 - 8 MQF.   1. **Berapakah kos penilaian kesetaraan ini?**   Fi penilaian akan dikenakan sebanyak RM1050 bagi penilaian kelayakan sama ada oleh individu ataupun PPT.   1. **Apakah dokumen yang perlu disertakan semasa memohon penilaian?**   Mohon rujuk panduan yang ditetapkan di dalam :  <https://www.mqa.gov.my/new/recognition.cfm> |

|  |
| --- |
| **Recognition of Qualifications** |
| 1. **Apakah itu eSisraf dan fungsinya?**   Sistem Pengiktirafan Kelayakan Perkhidmatan Awam atau eSisraf adalah satu daftar yang menyenaraikan semua program pengajian dari peringkat Sijil, Diploma, Diploma Lanjutan dan Ijazah Sarjana Muda dan kelayakan yang telah mendapat pengiktirafan Kerajaan Malaysia. Fungsi utamanya adalah sebagai sumber rujukan dan panduan kepada pelbagai pihak berkepentingan berkaitan program pengajian tinggi dan yang dijalankan di dalam dan luar negara.   1. **Apakah kaitan eSisraf dengan Daftar Kelayakan Malaysia (*Malaysian Qualifications Register*, MQR)?**   Mengikut Akta Agensi Kelayakan Malaysia (*Malaysian Qualifications Agency*, MQA) 2007, semua program pengajian dan kelayakan yang telah diakreditkan oleh MQA akan didaftarkan dalam MQR. Manakala eSisraf menyenaraikan semua program yang diiktiraf oleh Jabatan Perkhidmatan Awam (JPA) dan juga yang telah diakreditkan oleh MQA dan telah didaftarkan dalam MQR bagi program peringkat Sijil, Diploma, Diploma Lanjutan dan Ijazah Sarjana Muda sehingga 31 Disember 2016 sahaja.   1. **Apakah semua program yang mendapat akreditasi MQA dan telah didaftar dalam MQR akan disenaraikan juga di dalam eSisraf?**   Ya, tetapi eSisraf hanya menyenaraikan program peringkat Sijil, Diploma dan Ijazah Sarjana Muda yang telah mendapat akreditasi MQA yang dibentangkan ke Jawatankuasa Tetap Penilaian Pengiktirafan Kelayakan (JTPPK) sehingga 31 Disember 2016. Mulai Januari 2017 iaitu selepas pembubaran JTPPK semua program yang mendapat akreditasi MQA dan didaftarkan di dalam MQR membawa maksud kepada pengiktirafan kerajaan Malaysia dan akan disyorkan nilai taraf Perkhidmatan Awam berdasarkan keperluan yang ditetapkan dalam skim-skim Perkhidmatan Awam.   1. **Selepas pembubaran JTPPK, apakah eSisraf masih wujud dan dikekalkan?**   Ya, eSisraf masih wujud dan akan terus dikekalkan.   1. **eSisraf hanya menyenaraikan kursus pengajian peringkat pra siswazah sahaja. Bagaimana pula dengan peringkat pasca siswazah?**   Ya, eSisraf hanya menyenaraikan kelayakan sehingga Ijazah Pertama sahaja kerana kebanyakan skim perkhidmatan memerlukan sehingga peringkat Ijazah Pertama sahaja. Bagi pengiktirafan kelayakan pengajian di peringkat Ijazah Sarjana dan Ph.D, Kerajaan telah menggunapakai dasar sedia ada seperti yang terkandung dalam Surat Pekeliling Perkhidmatan Bilangan 7 Tahun 2010 dan Surat Pekeliling Perkhidmatan Bilangan 13 Tahun 2009.   1. **Bagaimana untuk mendapatkan surat pengesahan individu daripada MQA berkenaan status pengiktirafan program untuk tujuan lantikan ke perkhidmatan awam.**   Pengesahan kelayakan individu bagi program dalam dan luar negara tidak akan dilaksanakan oleh MQA. Maklumat mengenai sesuatu kelayakan boleh diperolehi secara dalam talian dengan hanya menyemak dan mencetak dari :   * **portal eSisraf** (https://www2.mqa.gov.my/esisraf) atau; * **laman web MQR** (http://www2.mqa.gov.my/mqr)   Walau bagaimanapun, pengeluaran surat pengesahan pengiktirafan kelayakan yang tersenarai di dalam MQR dan eSisraf oleh pihak MQA boleh dipertimbangkan berdasarkan permohonan dengan dikenakan caj perkhidmatan yang telah ditetapkan iaitu sebanyak RM100.  Caj perkhidmatan berhubung pengesahan pengiktirafan kelayakan seperti yang dinyatakan dalam Pekeliling MQA Bil. 4/2019 ini berkuatkuasa mulai 1 April 2019. Pemohonan perlu mengemukakan borang PPK dan juga bayaran dalam bentuk bank draf atas nama Agensi Kelayakan Malaysia.   1. **Bagaimana cara untuk saya membuat semakan kelayakan yang dinyatakan?**   Mohon rujukan pautan berikut:  **https://www2.mqa.gov.my/esisraf/manual.cfm**   1. **Kelayakan saya tidak ditemui, apakah yang perlu saya lakukan?**   Sekiranya kelayakan dalam negara mohon semak di dalam MQR dan sekiranya kelayakan luar negara mohon emailkan kepada [esisraf@mqa.gov.my](mailto:[esisraf@mqa.gov.my) (mailto: esisraf@mqa.gov.my) untuk semakan lanjut.     1. **Bagaimanakah sesuatu program itu diklasifikasikan sebagai bidang sains atau sastera. Apakah MQA mempunyai panduan yang berkaitan?**   Penamaan program sama ada bidang sains atau sastera ditentukan oleh *' body of knowledge'* sesuatu program. Sebagai panduan boleh merujuk Senarai Bidang.   1. **Saya telahpun menyemak kelayakan yang dinyatakan di dalam eSisraf, namun begitu terdapat kesilapan pada nama universiti dan menyukarkan saya untuk mencetak salinan bukti pengiktirafan. Apakah yang perlu dilakukan?**   Mohon emailkan kepada [esisraf@mqa.gov.my](mailto:esisraf@mqa.gov.my) (mailto: esisraf@mqa.gov.my) untuk sebarang pembetulan atau pertanyaan lanjut.   1. **Kelayakan luar negara mempunyai sistem pengiraan mata numerik yang berbeza dengan Malaysia, bolehkah MQA membuat penilaian kesetaraan gred?**   MQA **tidak** membuat penilaian bagi **kesetaraan gred mata pelajaran dan juga kesetaraan gred/skor/markah kelayakan luar negara.** |

|  |
| --- |
| **Certificate of Accreditation** |
| 1. **Berapakah tempoh masa yang diambil oleh MQA bagi pengeluaran sesuatu sijil Akreditasi bagi program yang telah Lulus Mesyuarat Jawatankuasa Akreditasi (MJA) atau Mesyuarat Jawatankuasa Swaakreditasi (MJSWA)?**   Sijil Perakuan Akreditasi akan dikeluarkan dalam tempoh 14 hari bekerja selepas Borang SPS01 yang telah disahkan oleh PPT dikemukakan kepada Unit Rujukan, Nilai Taraf dan APP oleh pegawai Akreditasi yang berkaitan.   1. **Berapa caj yang dikenakan kepada PPT bagi sijil Perakuan Akreditasi?**   Caj yang dikenakan bagi pengambilan sijil Perakuan Akreditasi ialah RM 100.00.   1. **Bagaimana prosedur pengambilan sijil Perakuan Akreditasi bagi program yang telah lulus MJA atau MJSWA?**   Pihak MQA akan menghantar emel makluman kepada PPT terlibat bagi pengambilan sijil Perakuan Akreditasi yang telah siap dicetak.  Bagi kutipan sijil Perakuan Akreditasi secara serahan tangan, PPT perlu membawa bank deraf / tunai berjumlah RM100.00 bagi setiap program dan salinan email makluman daripada MQA (3 salinan) sebagai dokumen sokongan bagi serahan sijil.  Bagi PPT yang ingin sijil Perakuan Akreditasi dihantar melalui pos, PPT perlu menghantar bank deraf fi sijil perakuan Akreditasi secara pos terlebih dahulu ke MQA. Sijil akan dihantar melalui pos laju kepada PPT setelah bayaran fi sijil diterima.   1. **Apakah proses yang perlu dilakukan oleh Pemberi Pendidikan Tinggi (PPT) untuk membuat penggantian sijil Perakuan Akreditasi dan borang yang digunakan?**   Bagi mengemaskini maklumat pada sijil Perakuan Akreditasi, PPT perlu mengemukakan permohonan Penggantian Sijil Perakuan Akreditasi kepada MQA bersama dokumen-dokumen berikut:   1. Borang J (satu bagi setiap program) yang telah lengkap diisi. Borang J boleh dimuat turun dari Portal Rasmi MQA di pautan berikut <https://www.mqa.gov.my/new/pubs_form.cfm> 2. Fi permohonan berjumlah RM 100.00 bagi setiap satu program atas nama Agensi kelayakan Malaysia; 3. Sijil Perakuan Akreditasi yang asal versi Bahasa Melayu dan Bahasa Inggeris bagi program terlibat; dan 4. Dokumen sokongan berkaitan seperti surat kelulusan terkini daripada Jabatan Pendidikan Tinggi, Kementerian Pengajian Tinggi(JPT, KPT). 5. **Bagi proses penggantian sijil ini adalah sebarang caj yang dikenakan?**   Ya, RM 100.00   1. **Bagaimana prosedur pengambilan sijil Perakuan Akreditasi bagi permohonan penggantian sijil yang telah selesai?**   Pihak MQA akan menghantar emel makluman kepada PPT terlibat bagi pengambilan sijil Perakuan Akreditasi yang telah siap dicetak.  Bagi kutipan sijil Perakuan Akreditasi secara serahan tangan, PPT perlu membawa salinan email makluman status penggantian sijil daripada MQA (2 salinan) sebagai dokumen sokongan bagi serahan sijil.  Bagi PPT yang ingin sijil Perakuan Akreditasi dihantar melalui pos, PPT perlu memaklumkan kepada MQA dengan mengemukakan maklum balas kepada emel makluman status penggantian sijil tersebut. Sijil akan dihantar melalui pos laju kepada PPT setelah maklum balas PPT diterima oleh MQA. |

|  |
| --- |
| **MQR** |
| 1) Apa itu MQR?  Daftar Kelayakan Malaysia (*Malaysian Qualifications Register*, MQR) adalah titik rujukan untuk program yang diiktiraf oleh pemberi pendidikan tinggi (HEP) dari Tahap 3 hingga Tahap 8 Kerangka Kelayakan Malaysia (*Malaysian Qualifications Framework*, MQF). MQR juga mendaftarkan program A-Level dan Asasi yang tidak mematuhi sebarang peringkat MQF melainkan sebagai kelayakan masuk ke pendidikan tinggi.  MQR hanya menyenaraikan program yang telah mendapat Akreditasi Penuh dan bukannya Akreditasi Sementara. Senarai Akreditasi Sementara boleh disemak dalam https://www2.mqa.gov.my/pasp   1. Bagaimanakah cara menyemak status Akreditasi Penuh MQA?   Semakan status Akreditasi Penuh boleh dibuat melalui portal https://www2.mqa.gov.my/mqr  Carian boleh dibuat dengan cara berikut:  https://www.mqa.gov.my/new/images/2019/mqr-1.png   1. Senarai Kolej Komuniti. Klik bar **Carian Kelayakan** disebelah kiri *window-*-> **Senarai Kelayakan Kolej Komuniti**--> klik pada Kolej Komuniti yang dikehendaki.   https://www.mqa.gov.my/new/images/2019/mqr-2.png   1. Senarai IPTS. Klik bar **Carian Kelayakan** disebelah kiri *window*--> **Senarai Kelayakan IPTS**--> klik pada IPTS yang dikehendaki.   https://www.mqa.gov.my/new/images/2019/mqr-3.png   1. Carian melalui kata kunci. Klik bar **Carian Kelayakan** disebelah kiri *window*--> **Kata Kunci**--> masukkan kata kunci seperti senarai di bawah --> klik butang **Mula Carian**   **Kod Kursus**   * **Nama Kelayakan** * **Nama IPT** * **Bidang** * **Peringkat Kursus** * **Tahap** * **Lokasi Negeri** * Menggunakan kombinasi kata kunci di atas.   https://www.mqa.gov.my/new/images/2019/mqr-4.png  https://www.mqa.gov.my/new/images/2019/mqr-5.png   1. **Apakah perbezaan di antara kelulusan Kementerian Pengajian Tinggi (KPT), Akreditasi Sementara, Akreditasi Penuh dan Pengiktirafan?** 2. Kelulusan - kebenaran bertulis yang dikeluarkan oleh Menteri Pengajian Tinggi bagi membolehkan PPT mengendalikan sesuatu program pengajian. Kelulusan wajib diperoleh sebelum PPT dibenarkan mengendalikan program pengajian. Walau bagaimanapun, kelulusan ini tidak bermaksud satu-satu program itu telah diakredit oleh MQA. 3. Akreditasi penuh - satu perakuan rasmi kepada PPT bahawa sijil, diploma atau ijazah yang akan dianugerahkan kepada graduan adalah selaras dengan standard yang ditetapkan oleh MQA. 4. Akreditasi sementara - fasa awal penilaian yang bertujuan untuk membantu dan mempermudah institusi pengajian tinggi mendapat akreditasi bagi program pengajian yang hendak ditawarkan dengan syarat ia meningkatkan kualiti dan standard yang ditetapkan semasa penilaian akreditasi sementara. 5. Pengiktirafan adalah pengesahan kewujudan, kesahan atau kesahihan sesuatu program dan kelayakan. 6. **Apakah kelebihan program pengajian dan kelayakan yang diakreditkan dan didaftarkan dalam MQR?**   Kelebihannya adalah seperti berikut:   1. Program pengajian dan kelayakan tersebut telah melalui proses jaminan kualiti, iaitu ia selaras dengan standard dan kriteria yang ditetapkan dan mematuhi Kerangka Kelayakan Malaysia (Malaysian Qualifications Framework, MQF). Sila rujuk kepada maklumat mengenai Sistem Jaminan Kualiti di laman web MQA; 2. memudahkan pemindahan kredit; 3. membolehkan pelajar melanjutkan pelajaran di institusi tempatan atau luar negara; 4. membolehkan pelajar dipertimbangkan untuk pelantikan ke perkhidmatan awam; dan 5. memudahkan pelajar mendapat bantuan kewangan. 6. **Apakah kesannya jika seseorang pelajar mengikuti program pengajian yang tidak mendapat akreditasi penuh MQA?**   Kesan utamanya adalah tiada jaminan kualiti yang dapat diberikan oleh MQA terhadap program pengajian tersebut. Selain itu, pelajar mungkin menerima kesan-kesan lain daripada pihak yang menggunakan perakuan akreditasi MQA sebagai syarat untuk:   1. memohon melanjutkan pengajian ke peringkat yang lebih tinggi seperti mana ditetapkan oleh PPT tempatan atau luar negara; 2. memohon pemindahan kredit seperti mana ditetapkan oleh PPT tempatan atau luar negara; 3. memohon mendapatkan bantuan kewangan atau kemudahan pinjaman pendidikan seperti mana ditetapkan oleh pemberi pinjaman; atau 4. dipertimbangkan berkhidmat di sektor awam atau swasta seperti mana ditetapkan oleh JPA atau majikan swasta. 5. **Apakah maksud tarikh Akreditasi Penuh? Apakah implikasinya jika bergraduat di luar tempoh sah laku akreditasi MQA?** 6. Tarikh Akreditasi Penuh adalah tempoh sah laku akreditasi tersebut. Tarikh ini adalah berdasarkan tarikh bergraduat pelajar. 7. Perakuan akreditasi MQA ke atas satu-satu program pengajian dan kelayakan adalah meliputi kohort pelajar yang bergraduat dalam tempoh sah laku akreditasi yang diberikan. Sekiranya pelajar bergraduat di luar tempoh tersebut, maka program pengajian dan kelayakan yang diperoleh tidak diperakukan akreditasi MQA. 8. **Mengapa program di PPT Swasta yang pelajar bergraduat sebelum 1997 tiada dalam MQR dan esisraf? Ini kerana semua pihak Kerajaan luar negara akan menggunapakai senarai MQR sebagai semakan atau pengesahan kelayakan. Graduan-graduan ini mempunyai masalah untuk bekerja di luar negara bagi mendapatkan permit pekerjaan. Bagaimana MQA boleh membantu mereka?**   Bagi program yang ditawarkan oleh PPT sebelum penubuhan LAN/MQA, pihak berkenaan boleh merujuk kepada pihak Kementerian Pengajian Tinggi (KPT) di bawah unit Khidmat Pelanggan.   1. **Bolehkah graduan program/kelayakan yang tiada Akreditasi dan pengiktirafan boleh menyambung pengajian ke peringkat selanjutnya?**   **Apakah PPT boleh mengambil pelajar daripada program/kelayakan yang tiada Akreditasi dan pengiktirafan ke dalam program mereka**?  Boleh. Tetapi tertakluk kepada institusi penerima. Pelajar berkenaan juga tidak dapat pengecualian atau pemindahan kredit bedasarkan dasar pemindahan kredit.  ***Pendaftaran Program PPT Berstatus Swaakreditasi Dalam MQR***   1. **Apakah yang dimaksudkan dengan PPT berstatus swaakreditasi? Bagaimanakah caranya PPT berstatus swaakreditasi ingin mendaftarkan program mereka ke dalam portal MQR?**   Untuk makluman, Pemberi Pendidikan Tinggi (PPT) yang berstatus swaakreditasi ini mempunyai autonomi untuk menjalankan penilaian akreditasi bagi program di institusi mereka tanpa perlu melalui penilaian akreditasi di bawah Agensi Kelayakan Malaysia (MQA). Walau bagaimanapun, program-program profesional yang masih perlu melalui proses penilaian badan-badan profesional yang berkaitan.   1. **Apakah kaedah yang digunakan oleh pihak MQA bagi penetapan tarikh akreditasi program-program akreditasi?**   Pemberian tarikh Akreditasi bagi program-program daripada universiti yang berstatus swaakreditasi di MQA adalah berdasarkan dua (2) kaedah seperti berikut:   1. Program Lama (program yang telah mempunyai pelajar kohort pertama bergraduat sebelum penilaian Akreditasi dijalankan. Maka, pemberian tarikh Akreditasi akan diberikan mengikut tarikh dokumen Akreditasi lengkap). 2. Program Baru (program yang belum mempunyai pelajar kohort pertama bergraduat selepas tarikh mesyuarat senat program mendapat Akreditasi penuh). Pemberian tarikh Akreditasi akan diberikan mengikut tarikh pelajar kohort pertama bergraduat. |

|  |
| --- |
| **Application for Accreditation** |
| 1. **Apakah prosedur untuk memohon akreditasi?** 2. Pemberi Pendidikan Tinggi (PPT) perlu mempunyai punca kuasa yang jelas menawarkan program tahap pendidikan tinggi iaitu: 3. Berdaftar sebagai IPTS dengan Jabatan Pendidikan Tinggi, Kementerian Pengajian Tinggi (KPT) 4. Universiti Awam, Politeknik dan Kolej Komuniti 5. Institusi di bawah Kementerian yang mempunyai sifat kuasa yang jelas 6. Semua permohonan program perlu mendaftar dahulu dalam modul Pra Pendaftaran di Sistem e-Semakan Permohonan (eSP). 7. Kemukakan permohonan program mengikut kategori pemohonan kepada MQA. 8. **Apakah senarai semak permohonan Akreditasi Sementara dan Akreditasi Penuh Program?**   **SENARAI SEMAK PERMOHONAN AKREDITASI SEMENTARA**   1. **Borang A** (Permohonan bagi Perakuan Akreditasi Sementara Program atau Kelayakan) 2. Dokumen MQA-01 atau Dokumen format Badan Profesional  * Bagi dokumen MQA-01, bilangan salinan adalah **4 \_Softcopy\_ (Cakera Padat)**. Format dokumen adalah seperti yang dinyatakan dalam *COPPA Edisi Kedua* (https://www.mqa.gov.my/new/pubs\_form.cfm). * Bagi dokumen mengikut format oleh Badan Profesional berkaitan, bilangan dokumen adalah seperti yang dinyatakan dalam **Jadual Keperluan Bilangan Salinan Dokumen Program Profesional.**  1. Fi permohonan yang ditetapkan dalam bentuk *demand draft* atas nama 'Agensi Kelayakan Malaysia'; Sila rujuk **Jadual Fi Perkhidmatan Agensi Kelayakan Malaysia.** 2. Satu salinan Perakuan Pendaftaran Institusi/Bukti Penubuhan Institusi. 3. Satu salinan Surat Keputusan Saringan Awal dari JPT, KPM \*\*(Bagi IPTA sahaja)\*\*.   ***Nota:***   * **Bermula 2 April 2018, permohonan program perlu menggunakan dokumen MQA-01 COPPA Edisi Kedua.** * **Permohonan program baru (Akreditasi Sementara) Tahap 4 dan 6 daripada IPTA hendaklah dikemukakan terus kepada Bahagian Pengurusan Pembangunan Akademik, Jabatan Pendidikan Tinggi, KPM untuk dipertimbangkan di dalam Mesyuarat Saringan Awal (MSA) Program Akademik Baharu.**     **SENARAI SEMAK PERMOHONAN PENGELUARAN PERAKUAN AKREDITASI SEMENTARA**   1. Lampiran B m(Permohonan untuk Mendapatkan Perakuan Akreditasi Sementara) 2. Fi permohonan berjumlah RM100.00 dalam bentuk demand draft atas nama 'Agensi Kelayakan Malaysia'. 3. Satu salinan Surat Kelulusan Pengendalian Program 4. Satu salinan Perakuan pendaftaran Institusi/Bukti Penubuhan Institusi 5. Bukti Pematuhan Syarat-Syarat Khusus yang dinyatakan dalam Surat Perakuan Memenuhi Keperluan Kualiti (CQC).   ***Nota:***  Permohonan ini dikemukakan selepas pihak PPT mendapat Kelulusan Pengendalian Program daripada JPT, KPM.  Permohonan ini juga boleh dikemukakan oleh PPT yang ingin memohon Akreditasi Penuh bagi program yang telah matang dan diluluskan tanpa melalui penilaian MQA.  Bagi permohonan pengeluaran Perakuan Akreditasi Sementara selepas MJA Bil.1/2016, Lampiran 1 dan Fi permohonan berjumlah RM100.00 hendaklah diserahkan kepada Unit Keurusetiaan, Aras 4, Mercu MQA, Cyberjaya.  **SENARAI SEMAK PERMOHONAN AKREDITASI PENUH**   1. **Borang B** (Permohonan bagi Perakuan Akreditasi Program atau Kelayakan). 2. Dokumen MQA-02 atau Dokumen format Badan Profesional.  * Bagi dokumen MQA-02, bilangan salinan adalah **4 *Softcopy* (Cakera Padat).** Format dokumen adalah seperti yang dinyatakan dalam COPPA Edisi Kedua (https://www.mqa.gov.my/new/pubs\_form.cfm). * Bagi dokumen mengikut format oleh Badan Profesional berkaitan, bilangan dokumen adalah seperti yang dinyatakan dalam \*\*Jadual Keperluan Bilangan Salinan Dokumen Program Profesional.\*\*  1. Fi permohonan yang ditetapkan dalam bentuk *demand draft* atas nama 'Agensi Kelayakan Malaysia'; Sila rujuk **Jadual Fi Perkhidmatan Agensi Kelayakan Malaysia.** 2. Satu salinan Perakuan pendaftaran Institusi/Bukti Penubuhan Institusi. 3. Satu salinan Surat Kelulusan Pengendalian Program. 4. Satu salinan Perakuan Akreditasi Sementara (jika berkenaan). 5. Senarai nama pelajar mengikut semester pengajian. 6. Kalendar akademik program pengajian. 7. Cadangan tiga (3) tarikh lawatan bagi program yang dimohon.   ***Nota:***  **Bagi program Sarjana Tahap 7 Kerangka Kelayakan Malaysia (*Malaysian Qualifications Framework*, MQF) dan Kedoktoran Tahap 8 MQF secara Penyelidikan, pihak PPT perlu mengemukakan satu perakuan pengesahan bahawa terdapat sekurang-kurangnya seorang pelajar daripada program tersebut telah mengemukakan deraf akhir Disertasi/ Tesis (Surat Makluman MQA Bil. 9/2018 bertarikh 24 Disember 2018 dan Bil. 1/2014 bertarikh 28 Januari 2014).**   1. **Bilakah waktu untuk mengemukakan permohonan program di kaunter?**   Waktu urusan kaunter Pendaftaran:  ***Hari:***   * Isnin hingga Khamis (8.30 Pagi - 4.30 Petang) * Jumaat (8.30 pagi - 12.15 tengahari)   ***Waktu rehat :*** 1.00 petang - 2 petang  ***Tempat :*** Aras 4, Mercu MQA, Cyberjaya  Rujuk Jadual Permohonan Akreditasi Sementara dan Akreditasi Penuh (https://www.mqa.gov.my/new/linklist.cfm) di laman web Agensi Kelayakan Malaysia   1. **Adakah permohonan program boleh dikemukakan melalui pos?**   Permohonan program boleh dikemukakan secara pos dan akan diproses bagi minggu permohonan.   1. **Berapakah jumlah fi bagi permohonan program Akreditasi Sementara dan Akreditasi Penuh mengikut tahap program?**   Boleh rujuk jadual fi perkhidmatan (https://www.mqa.gov.my/new/pubs\_form.cfm) Agensi Kelayakan Malaysia di laman web Agensi Kelayakan Malaysia.     1. **Adakah program badan profesional perlu dikemukakan kepada MQA?**   Semua permohonan program badan profesional perlu dikemukakan kepada MQA untuk mendapatkan akreditasi termasuk Pemberi Pendidikan Tinggi (PPT) yang berstatus swaakreditasi.  Boleh rujuk:  Surat Makluman MQA Bil. 7/2019  (https://www.mqa.gov.my/new/document/suratmakluman/2019/Surat%20Makluman%20Bil.7.2019-Program%20Profesional.pdf)  Format dokumen mengikut ketetapan badan profesional berkaitan. Boleh rujuk Jadual Keperluan Bilangan Salinan Dokumen Badan Profesional (https://www.mqa.gov.my/new/pubs\_form.cfm).   1. **Apakah yang dimaksudkan dengan e-Semakan Permohonan (eSP)?**   E-Semakan Permohonan bertujuan untuk membolehkan Pemberi Pendidikan Tinggi (PPT) membuat semakan status terhadap permohonan penilaian program yang dikemukakan kepada MQA untuk tujuan penilaian Akreditasi Sementara & Akreditasi Penuh.  Status permohonan penilaian program hanya boleh disemak selepas **7 hari bekerja** daripada tarikh surat akuan penerimaan program.  Manual Penggunaan eSP boleh dirujuk melalui https://www2.mqa.gov.my/esp/   1. **Bagaimana untuk mendapatkan ID dan kata laluan eSP?**   Perlu mendaftar terlebih dahulu di Sistem e-Semakan Permohonan (eSP). Setelah mendaftar, cetak Borang Permohonan Akses Pengguna e-Semakan Permohonan dan lengkapkan pengesahan pemohon dan Ketua Eksekutif. Borang yang lengkap hendaklah difaks, diemel dan diposkan kepada Puan Asnita Isam.  Maklumat akses akan diberikan kepada pemohon yang disahkan oleh MQA melalui emel.   1. **Adakah PPT boleh mendaftar lebih daripada satu admin dalam Sistem e-Semakan Permohonan (eSP)?**   Tiada jumlah maksimum admin yang boleh mendaftar dalam Sistem e-Semakan Permohonan (eSP). |

|  |
| --- |
| **Panel of Assessors** |
| 1. **Apakah maksud APP yang dilantik dan berapa lamakah tempoh pelantikan?**   Ahli Panel Penilai (APP) adalah pakar dalam bidang berkaitan yang mempunyai latar belakang yang berbeza seperti ahli akademik, profesional dan individu dari industri. APP mestilah berwibawa dari segi pengetahuan dan kemahiran dalam aspek pendidikan tinggi dan penilaian jaminan kualiti.  Pelantikan adalah secara \_contract for service\_ mengikut kategori**penilai bertauliah, penilai utama, penilai kanan, atau penilai** yang sah bagi tempoh 3 tahun.   1. **Bagaimana proses pelantikan APP?**   Permohonan untuk dilantik sebagai APP boleh diterima daripada Bahagian Akreditasi/ PPT/ Industri/ Badan Profesional/ perseorangan melalui surat atau emel dengan menggunakan borang Permohonan APP.  Kriteria minimum pencalonan ialah jazah Sarjana Muda atau satu tahap lebih tinggi daripada program yang dinilai atau kelayakan bersesuaian, dan/atau; Lima tahun pengalaman dalam bidang berkaitan.   1. **Apakah akan berlaku selepas tempoh 3 tahun tersebut?**   APP akan dilantik semula selepas tempoh tersebut. Namun begitu, ianya tertakluk kepada prestasi APP yang dinilai setiap kali menerima tugasan penilaian.   1. **Apakah bentuk bayaran yang diterima oleh APP atas perkhidmatan yang diberikan ?**   APP akan menerima **honorarium** seperti yang ditetapkan serta elaun dan tuntutan yang layak berdasarkan tugasan oleh MQA. Kadar honorarium tertakluk kepada perubahan dari semasa ke semasa. MQA tidak akan menanggung apa-apa kos atau perbelanjaan lain oleh APP yang tidak berkaitan dengan tugas penilaian.   1. **Siapakah pemilik dokumen dan laporan hasil penilaian program?** 2. Semua **dokumen dan harta** yang dibekalkan kepada APP untuk tujuan penilaian adalah kekal sebagai harta MQA. 3. APP tidak boleh membuat sesuatu yang boleh melanggar apa-apa hak yang dimiliki oleh MQA atau pihak ketiga dalam dokumen atau harta berkaitan atau membuat sesuatu dengan apa cara yang merupakan pembaikan atau penambahan kepada dokumen-dokumen dan lain-lain bahan yang diterima untuk tujuan penilaian. 4. APP hendaklah mengembalikan semua dokumen dan apa-apa bahan yang telah diterima berkaitan dengan tugas penilaian kepada MQA. 5. **Bukankah laporan APP tertakluk di bawah Akta Hakcipta?**   Laporan yang dikemukakan oleh APP kepada MQA \*\*tidak termasuk\*\* dalam kumpulan bahan atau karya yang dilindungi di bawah peruntukan Seksyen 7(1) Akta Hakcipta. Justeru, laporan yang dikemukakan oleh APP boleh digunakan oleh MQA bagi tujuan memberi akreditasi program.   1. **Apakah tugas dan tanggungjawab APP?**   APP yang diberi tugasan perlu melaksanakan tugas berikut:   1. Meneliti dokumen-dokumen, laporan-laporan, rekod yang dikemukakan dan memberi ulasan mengikut kaedah penilaian yang ditetapkan oleh MQA. 2. Menilai dan mengulas standard dan kualiti program yang dinilai. 3. Melawat PPT jika dikehendaki oleh MQA atau pengerusi panel sebagai sebahagian daripada proses penilaian yang dijalankan. APP juga terlibat dalam perjumpaan atau perbincangan dengan pihak pengurusan, staf akademik, kakitangan sokongan dan pelajar di PPT, jika perlu. 4. Setelah penilaian selesai dijalankan, APP hendaklah menyediakan laporan penilaian mengikut format yang disediakan oleh MQA untuk diserahkan kepada pengerusi panel penilai. 5. Bertanggungjawab dalam menyiapkan laporan penilaian dalam tempoh yang ditetapkan oleh pihak MQA. 6. **Adakah bayaran akan dibuat sekiranya APP gagal mengemukakan laporan mengikut tempoh yang ditetapkan?**   **Pembayaran Honorarium tidak akan dibuat sekiranya APP gagal mengemukakan laporan mengikut tempoh yang ditetapkan.** Walau bagaimana pun, APP boleh mengemukakan justifikasi sekiranya lewat menghantar laporan atas sebab-sebab tertentu untuk diberi pertimbangan khas agar pembayaran honorarium dapat dibuat.   1. **Apakah tempoh masa yang diberikan kepada APP untuk mengemukakan laporan bagi sesuatu tugas penilaian buat masa ini?**   Tempoh masa yang ditetapkan buat masa ini ialah **14 hari selepas lawatan** (FA) dan 2**1 hari selepas menerima dokumen lengkap** (PA). |

|  |
| --- |
| **Complaint FAQs** |
| 1. **Apa yang boleh diadukan kepada Agensi Kelayakan Malaysia (MQA)?**   Pelbagai perkara yang berkaitan dengan fungsi MQA boleh diadukan. Perkara-perkara tersebut adalah seperti berikut:   1. **Kesalahan di bawah Akta Agensi Kelayakan Malaysia 2007 (Akta 679)** Kesalahan-kesalahan yang termaktub dalam Akta MQA adalah seperti berikut:  * Mendaftar pelajar bagi program yang didakwa diakredit tetapi tidak diakredit oleh MQA. * Mengiklankan program yang tidak diakredit sebagai program diakredit oleh MQA. * Menganugerahkan apa-apa kelayakan pendidikan tinggi yang didakwa sebagai mematuhi Kerangka Kelayakan Malaysia ( \_Malaysian Qualifications Frameworks\_, MQF) tetapi sebenarnya tidak diakredit oleh MQA. * Membuat apa-apa pernyataan yang diketahuinya adalah palsu, atau yang dia tidak percaya adalah benar, atau dengan sengaja menyembunyikan apa-apa fakta yang material, atau memberikan apa-apa maklumat yang mengelirukan semasa memohon perakuan akreditasi atau akreditasi sementara. * Pemberi Pendidikan Tinggi (PPT) tidak mempamerkan perakuan akreditasi MQA di premis. * PPT tidak menyerahkan perakuan kepada MQA bagi program yang telah terhenti. * PPT tidak menyerahkan perakuan kepada MQA bagi program yang telah dibatalkan akreditasi.  1. **Kualiti Program dan Pemberi Pendidikan Tinggi (PPT)**   Pengadu boleh mengadu tentang kualiti program pengajian yang sedang ditawarkan oleh PPT ataupun mengadu tentang kelemahan tadbir urus PPT seperti kelayakan staf akademik, kemudahan makmal, asrama, pengangkutan, bilik kuliah dan kelemahan-kelemahan lain berkaitan pengajaran dan pembelajaran atau sistem sokongan. Pengadu dinasihatkan untuk mengemukakan bukti telah memanjangkan aduan berkaitan kepada Hal Ehwal Pelajar, Majlis Perwakilan Pelajar PPT atau mana-mana pihak bertanggungjawab di PPT tersebut dan tiada tindakan diambil oleh pihak-pihak berkenaan sebelum memajukannya kepada MQA. Walau bagaimanapun, sekiranya perkara yang diadukan serius, sangat menjejaskan kualiti penawaran program dan berskala besar, pengadu boleh melaporkannya terus kepada MQA.   1. **Perkhidmatan MQA**   Pengadu boleh mengadu mengenai perkhidmatan yang disediakan oleh MQA termasuklah mengenai kompetensi pegawai MQA dan Ahli Panel Penilai (APP) MQA.   1. **Portal MQA**   Pengadu boleh memberikan kritikan dan cadangan penambahbaikan bagi memperkemaskan lagi portal MQA.   1. **Salah laku pegawai MQA (Polisi *Whistleblowing* MQA)**   Di bawah Polisi Whistleblowing MQA, pengadu boleh membuat aduan mengenai salah laku pegawai MQA atau pihak-pihak yang dilantik oleh MQA untuk melaksanakan sesuatu tugas seperti Ahli Panel Penilai (APP) dan Ahli Majlis MQA.  Perkara-perkara yang boleh diadukan di bawah polisi ini adalah seperti berikut:   * Rasuah atau penipuan; * Kesalahan jenayah; * Salah guna wang atau harta MQA; * Kesilapan pengurusan yang melampau dalam MQA; * Ketirisan kewangan yang serius; * Gangguan seksual; * Kesalahan tata tertib; * Perkhidmatan MQA; * Kelakuan yang menimbulkan bahaya besar kepada kakitangan MQA, orang awam atau persekitaran; dan * Mengarahkan atau menasihati seseorang untuk melakukan kesalahan-kesalahan di atas.      1. **Bagaimanakah cara untuk membuat aduan?**   Aduan boleh dibuat dengan menggunakan saluran-saluran berikut:   * Sistem Pengurusan Aduan dan Pertanyaan (SPPA), MQA di https://www2.mqa.gov.my/sppav2/ * Surat * Datang ke MQA  1. **Adakah bayaran dikenakan untuk membuat aduan?**   Tiada bayaran dikenakan.   1. **Bolehkah aduan dibuat bagi pihak orang lain?**   Boleh. Walau bagaimanapun, pengadu perlu memaklumkan hubungannya dengan pihak tersebut dan mendapatkan keizinan daripadanya. Pengadu perlu membekalkan maklumat peribadi termasuk nama, nombor kad pengenalan, alamat dan nombor telefon untuk memudahkan urusan.   1. **Adakah semua aduan berkenaan pendidikan tinggi boleh dirujuk kepada MQA?**   Hanya aduan yang berkaitan fungsi MQA sahaja boleh dirujuk kepada MQA. Fungsi MQA adalah seperti berikut:   * Melaksanakan Kerangka Kelayakan Malaysia (*Malaysian Qualifications Framework* (MQF)) sebagai titik rujukan kelayakan Malaysia; * Membangunkan kriteria dan standard sebagai rujukan kebangsaan bagi penganugerahan kelayakan dengan kerjasama pelbagai pihak berkepentingan; * Menjamin kualiti institusi-institusi pengajian tinggi dan program-program; * Memberi perakuan akreditasi kepada program-program yang memenuhi kriteria dan standard yang ditetapkan; * Memudahcara pengiktirafan dan penyetaraan kelayakan; dan * Mengendalikan Daftar Kelayakan Malaysia (*Malaysian Qualifications Register*, MQR)  1. **Apa yang perlu disertakan dalam aduan kepada MQA?**  * Pengadu perlu membekalkan maklumat-maklumat peribadi termasuk nama, alamat, emel dan nombor telefon untuk membolehkan MQA melaporkan perkembangan siasatan. * Pengadu perlu menjelaskan butiran aduan bagi membolehkan MQA melakukan siasatan lengkap. Maklumat-maklumat yang biasanya diperlukan adalah seperti nama program, nama PPT, nama staf akademik dan tarikh perkara yang diadukan berlaku. Pengadu juga perlu menyertakan salinan bukti seperti surat, dokumen dan gambar-gambar bagi membantu MQA memulakan siasatan.  1. **Apakah tindakan yang akan diambil oleh MQA dalam memproses sesuatu aduan?**   MQA akan menyiasat mengenai aduan yang diterima dan mengambil tindakan-tindakan berikut:   1. **Penerimaan aduan**  * MQA akan menghantar emel/surat akuan terima kepada pengadu dengan segera; atau * Sekiranya MQA tidak dapat menerima aduan tersebut atas sebab-sebab tertentu, MQA akan menjelaskannya kepada pengadu.  1. **Analisis aduan**  * MQA akan menganalisis aduan yang dibuat.  1. **Verifikasi Aduan**   MQA akan mengesahkan butiran aduan melalui tindakan-tindakan berikut:   * Meminta penjelasan daripada pihak-pihak yang mempunyai maklumat mengenai aduan yang dibuat termasuklah pihak PPT; dan/atau * Mengadakan pemeriksaan di premis PPT bagi mendapatkan bukti-bukti berkenaan aduan.  1. **Tindakan kepada pihak yang diadukan** 2. Sekiranya siasatan MQA mendapati terdapat kesalahan dilakukan di bawah Akta Agensi Kelayakan Malaysia (Akta 679), pihak MQA akan menyediakan kertas siasatan dan menyerahkan kertas siasatan yang telah dilengkapkan kepada Kementerian Pengajian Tinggi (KPT) untuk tindakan kompaun atau pendakwaan; atau 3. Sekiranya siasatan mendapati terdapat kesalahan yang dilakukan bukan kesalahan yang membawa kepada kompaun atau pendakwaan, MQA akan mengambil tindakan-tindakan berikut:  * Pembatalan Akreditasi jika terdapat perlanggaran syarat perkauan akreditasi atau ketidakpatuhan kepada Kerangka kelayakan Malaysia (MQF); atau * Teguran bertulis; atau * Tindakan-tindakan lain yang bersesuaian  1. Pengadu akan diberitahu perkembangan siasatan dari semasa ke semasa. 2. **Berapa lama masa yang diambil oleh MQA dalam melakukan siasatan?**   Tempoh siasatan bergantung kepada tahap kompleksiti aduan. Walau bagaimanapun, secara puratanya aduan-aduan yang diterima akan diselesaikan dalam tempoh tidak melebihi 4 bulan dari tarikh mula siasatan. Aduan-aduan yang memerlukan siasatan yang terperinci dan pemeriksaan di premis PPT akan mengambil masa yang lebih lama. Pengadu akan sentiasa dimaklumkan mengenai perkembangan siasatan.   1. **Adakah maklumat diri pengadu akan dirahsiakan?**   MQA akan merahsiakan maklumat diri pengadu dari pihak-pihak yang tidak berkenaan. Manakala khusus bagi aduan di bawah Polisi *Whistleblowing* MQA, maklumat diri pengadu tidak akan didedahkan kepada mana-mana pihak kecuali pegawai yang menerima aduan. |